
Cu dojsna 


TITL 


Tako smo (eto) nazvali svoj misijski list, s kojim 
izlazimo pred našu katoličku javnost. Reći će se 
možda: zar i opet novi list? Zar ih već nemamo 
dosta? 1 profanih, svjetovnih, i crkvenih, vjerskih. 
Naša je publika prezasićena. Ne može ni izdaleka 
konzumirati svega, što joj se putem štampe nudi. 

Možda je to istina. Još prije rata bolovali smo od 
hipertrofije katoličkog tiska. Mi smo Hrvati malen 
narod, pa smo ipak imali preko 80 vjerskih listova. 
Nisu, istina, svi bili listovi velikog formata, a nisu svi 
bili ni namijenjeni širokoj publici. Pa ipak se je osje- 
ćalo rivalstvo i nadmetanje. Većina ih je tek životarila. 
Samo par njih moglo se je pohvaliti visokom na- 
kladom. 

Onda je došao drugi svjetski rat. Taj je ništio i 
harao. Posljedice su bile katastrofalne. Ni danas se još 
nismo od njih izliječili. Uz ostalo izgubili smo čitavu 
katoličku štampu. U novu, socijalističku Jugoslaviju 
ušli smo bez ijednog katoličkog lista. S vremenom 
smo se ipak snašli. Javljali su se tu i tamo novi listovi, 
uglavnom namijenjeni svećenicima. Sve je u njima 
bilo, prema tome, ograničeno: i tematika, kojom su 
se bavili, i publika, na koju su mogli reflektirati. 

Prvi list namijenjen širokoj katoličkoj javnosti 
bila je ,,Blagovijest“. Prvi njezin broj izišao je u 
Skopju, dva ili tri sljijedeća u Nišu, a onda se je 
preselila u Beograd. Tu izlazi i danas. »,Blagovijest“ — 
da budemo točni ,,Blagovest“ — bila je čitav niz 
godina jedini katolički list svoje vrste. Tek prije 
nekoliko godina, za vrijeme Drugog Vatikanskog 
koncila, počeli su se javljati drugi. Gotovo smo 
dostigli predratnu razinu. Dostigli je po broju listova, 
a prestigli po broju pretplatnika. Hvala Bogu! Na 
koljenima se moramo zahvaljivati Bogu na tom 
čudesnom obratu, na toj izvanrednoj milosti. 

Ipak, jednoga nemamo ni danas. Nemamo ni- 
jednog misijskog lista. A prije rata smo ih imali tri. 1 
to samo na hrvatskom jeziku. Katoličke misije“, 
»Jeku iz Afrike" i ,,Crnče“, osim stalnih misijskih 
rubrika gotovo po svim drugim katoličkim listovima. 
Slovenci su opet imali svoj misijski list. 

Sada smo napokon odlučili da popunimo i tu 
prazninu. »Misijsko Vijeće Biskupske Konferencije 





Jugoslavije“, kojemu je predsjednik Vrhbosanski 
Nadbiskup, ovlastilo je nacionalnog direktora Papin- 
skih misijskih društava za hrvatsko jezično područje, 
da počne izdavati misijski list. S vremenom može se 
takav ili sličan list pojaviti i na slovenskom jeziku. 

1 evo njegov prvi broj izlazi danas. Mi smo mu 
dali ime ,, Radosna Vijest“. Ne bez razloga. 


ZAŠTO ,,RADOSNA VIJEST"? 


Evo, zašto. Bog je svoju poruku svijetu nazvao 
evanđeljem, radosnom vijesti. ,,Evo, javljam vam 
»vVeliku radost“, koja je za sav narod: Danas vam se u 
Davidovu gradu rodi Spasitelj, Mesija i Gospodin.“ 
(Lk. 2 10-11.) 

Tu radosnu vijest, koju svijetu najprije navijestiše 
anđeli, sam Spasitelj i njegovi apostoli pronesoše svim 
širinama zemlje. Vijest o Bogu, zajedničkom Ocu svih 
ljudi. Vijest o milosti otkupljenja po Kristovoj žrtvi 
na drvetu križa. Vijest o slavi i snazi njegova Uskrsnu- 
ća Vijest o vječnoj sreći u Božjim nebesima, koju 
sluti i za kojom čezne svako ljudsko srce. 

Radosne se vijesti moraju radosno primiti. Ra- 
dosno, ali i poslušno. Tako i Kristova radosna vijest. 
Ona traži od nas, razumnih Božjih stvorova, potpunu 
podložnost čitava ljudskog bića Bogu. ,,Prva je i 
najveća zapovijed u Zakonu: Ljubi Gospodina, svo- 
jega Boga, svim svojim srcem, svom svojom dušom i 
svom svojom misli!“ (Mat. 22, 37.) 

Bog je u svojim zahtjevima totalitaran. Traži sve. 
»Nitko ne može služiti dva gospodara. Ili će jednoga 
mrziti, a drugoga ljubiti, ili će uz jednoga prianjati, a 
drugoga prezirati. Ne možete služiti Bogu i mamoni.“ 
(Mat 6, 24.) — ,,Tražite najprije kraljevstvo Božje!“ 
(Mat. 6, 33.) Bog nije zadovoljan bilo čim. Bogatom 
mladiću uputio je Krist zahtjev: ,,Prodaj sve, što imaš, 
i podaj siromasima, i imat ćeš blago u nebu. Tada 
dođi i pođi za mnom!“ (LK. 18, 22.) 

Krist traži, da se ne uplićemo u nepotrebne 
zemaljske brige i da ne zgrćemo zemaljskog blaga. 
Bogatašu, koji je napunio svoje žitnice misleći, da se 
je time osigurao za mnoge godine, Bog je rekao: 

»Luđače, još ovu noć tražit će tvoju dušu od tebe, a 
ono što si sakupio, čije će biti? “ (Lk. 12, 20.) 

Eto, to je Kristova radosna vijest. Dužni smo je 
primiti. | razumjeti sve do ,,ludosti križa“. (1. Kor. 1, 
18.) ,Tko hoće da ide za mnom, neka se odreče 
samoga sebe, neka uzme svoj križ svaki dan i neka 
tako ide za mnom! ... Jer što koristi čovjeku, ako 
dobije sav svijet, a izgubi samoga sebe i propadne? “ 
(Lk. 9, 23—25.) 


NAŠE SVJEDOČENJE ,,RADOSNE VIJESTI“ 


Radosnu vijest dužni smo ne samo primiti, nego i 
drugima navješćivati. Nastojati, da je i drugi prime. 
Jer ako smo uvjereni, da ,pod nebom nema drugog 
imena, po kojemu treba da se spasimo“ (Dj. Ap. 4, 
13.), osim Kristova imena, onda smo dužni za to ime 
svjedočiti riječju i životom. 

Sva aktivnost apostola i učenika Kristovih bila je 
u službi ovoga svjedočanstva. ,,/ bit ćete mi svjedoci u 
Jeruzalemu i po svoj Judeji i Samariji i sve do kraja 
zemlje.“ (Dj. Ap. 1,8.) 

Apostoli su to svjedočanstvo za Krista i njegovo 
Evanđelje shvatili kao svoju svetu, neotuđivu dužnost. 
Dužnost, od koje ih ne može ništa ispričati. Dobro su 
oni zapamtili Kristovo upozorenje: ,Tko se stidi 
mene i mojih riječi, toga će se stidjeti i Sin Čovječji, 
kada dođe u svojoj slavi, Očevoj i svetih anđela.“ (LK. 
9, 26.) 

Može li dakle s toga vidika biti ikakve sumnje, da 
moramo svjedočiti za Krista u svakoj prilici i u 
svakom vremenu? Naše svjedočanstvo ne smije biti 
ljudska retorika, kojoj je svrha da privuče pažnju ili 
probudi interes za kakav zemaljski cilj. Iza našega 
svjedočanstva Kristovoj radosnoj vijesti mora stajati 
čvrsto osobno uvjerenje, punina vjere, koja se preli- 
jeva i prelazi na druge kao snaga i život. ' 

Zanimljivo je, da su Kristu potrebna ljudska svje- 
dočanstva i ljudski svjedoci. To daje posebnu vri- 
jednost čovjeku, koji na taj način postaje ,,truba 
radosne vijesti“, instrumenat ljudskog spasenja. Sa 
stanovišta Božje svemoći ta svjedočanstva Kristu ne bi 
bila potrebna. No Krist ih je htio. Krist ih je tražio. 
Najprije svjedočanstvo Ivana Krstitelja, a kasnije 


svjedočanstvo svojih apostola i svih onih, koji su - 


apostole na ovaj ili onaj način naslijedili u službi. 
Tako dakle svjedočenje ulazi među bitne značajke 
kršćanstva, postaje osnovna dužnost Crkve. 

To se svjedočenje može davati na razne načine. 
Prvo je svjedočanstvo riječi: bilo one, koju Crkva 
službeno propovijeda, dok tumači svoju nauku, bilo 
privatno svjedočanstvo pojedinaca, koje ide od usta 
do usta. U mladoj Crkvi prvih stoljeća oba su svjedo- 
čanstva bila aktivna u širenju ,,radosne vijesti“. Nju su 
svijetom pronosili ne samo ovlašteni predstavnici 
Crkve nego — dakako pod njezinim vodstvom — i svi 
ostali sljedbenici Kristovi: robovi, sluškinje, putnici, 
trgovci, književnici. 

Drugo je svjedočanstvo djela u  svagdanjem 
praktičnom životu: u privatnom, u vršenju zvanja i 
službe, u obiteljskom ili javnom ambijentu. Na kraju, 

ako je potrebno, dolazi i svjedočanstvo krvi /li 
mučeništva. ,, Tko izgubi svoj život radi mene, spasit 
će ga.“ (Lk. 9,24). 


ŠTO ĆE BITI ZADAĆA NAŠEG LISTA? 


To nije teško pogoditi. Buditi interes za to veliko 
svjedočanstvo Evanđelju Kristovu i njegovu kra- 
ljevstvu na zemlji. Moglo bi se reći, da se taj interes 
među kršćanima danas smanjuje. Mnogi su ljudi danas 
izgubili vjeru. Kod drugih je ta vjera oslabila, dospjela 
— kako se kaže — u krizu. Nije onda čudo, da takvi 
ljudi nemaju smisla za širenje ,,radosne vijesti“. 
,Nemo dat, quod non habet — Nitko ne daje onoga, 
čega sam nema", kaže stara latinska poslovica. Tako 
danas mnogi misle, da su misije postale suvišne. Čemu 
ljude uznemirivati? Neka vjeruju u što hoće! Glavno 
je, da žive po svojoj savjesti. Bog može i kroz spo- 
redna vrata uvesti ljude u nebo. Harmonija među 
ljudima, mir i blagostanje važniji su od navješćivanja 
vjere. ' 

Eto, tako danas umuje generacija, koja je izgubila 
vjeru. A gdje nema vjere, nema ni ljubavi za duše. Na 
to nas je upozorio sam Isus, kada je svojim učenicima 
govorio o svršetku svijeta: ,,Jer će bezbožnost uzeti 
maha, ljubav će ohladnjeti kod mnogih.“ (Mat 24, 
12), 

Crkva, međutim, drugačije misli. Ni danas nije 
jenjao njezin smisao za misije. | danas se ona trudi, 
možda više nego ikada, da po svem svijetu naviješta 
Kristovu  ,,radosnu vijest“. Na 2. Vatikanskom 
koncilu saborski Oci, na čelu sa Svetim Ocem Papom, 
donijeli su u 6 opširnih poglavlja dekret o misijskoj 
djelatnosti Crkve. Crkva se ne može iznevjeriti 
mandatu Kristovu. Ona .mora širiti Evanđelje. Ona 
mora propovijedati nauku spasenja. Ona se mora bri- 
nuti o dušama. U toj aktivnosti moraju sudjelovati svi, 
čitav Božji narod. Župske zajednice i biskupije. 
Biskupi i svećenici. Redovnici i redovnice. 1 svje- 
tovnjaci. Svi bez razlike. Saborski oci svoj dekret 
završavaju riječima: ,,Zato zajedno sa svim vjernicima 
molimo, da po zagovoru Djevice Marije, Kraljice 
Apostola, narodi što prije dođu do spoznanja istine 
(1. Tim. 2 4) a slava Božja, koja sja s lica Krista 
Gospodina, da počne blistati u svim ljudima po djelo- 
vanju Duha Svetoga.“ (2. Kor. 4, 6.) 

Taj interes za misije naš će list buditi ne samo 
općenito, nego i sasvim konkretno. Misijske ustanove 
Crkve danas su mnogostruke i solidno organizirane. 
Papinska misijska društva — Papinsko društvo za 
širenje vjere, Društvo sv. Petra Apostola za odgoj 
domaćeg klera, Djelo Svetog Djetinjstva i Misijska 
zajednica svećenika — četiri su ogranka velike misijske. 
aktivnosti. Kod nas su ta društva malo poznata, a još 
manje raširena. To zapravo i nisu društva u pravom 
smislu riječi. To je, u stvari, redovni apostolat Crkve, 
redovito dušobrižničko djelovanje, usmjereno i diri- 
girano u pravcu misijskih ciljeva. Za djelovanje Papin- 
skih misijskih društava nisu potrebni formalni 
društveni okviri, odbori ili nešto slično. Sve se to 
svršava u crkvi i u župskoj kancelariji. Tu će naši 

Po cijelom svijetu Crkva dje- 
luje na dobro malenih, naj- 
potrebnijih. Otvara škole za 
abnormalne, za gluhonijeme, 
za slijepe, za  poliomije- 
litičare. Dječja sirotišta 1 
obdaništa u misijama obiluju 
djelima milosrđa. Svaki ma 
lišan tamo sklonjen, othra- 
njivan, odgajan | ljubljen, 
može nam ispričati svoju 
priču kako ga je društvo za- 
nemarilo. 





Na slici: Jedan od mnogo- 
brojnih prizora brige za ma 
lene' iz bolnice ,,Svete Obi- 
telji“ u mjestu Kodarma u 
Indiji. 


vjernici primati svoj misijski časopis, tu će davati svoje darove za misijske 
potrebe, tu će dobivati poticaje za svoje misijsko oduševljenje. 

/, napokon, ostaje još najvažnija dimenzija misijskog rada. Dostupna 
svakom, pa i najjednostavnijem, neukom vjerniku. To je molitva. 
..Ponizna molitva otvara nebesa“ (Crkv. 35, 21.). Tu snagu Crkve moramo 
mobilizirati za misijske svrhe, za prodor i napredak Kraljevstva Božjeg. 

Naš će list nastojati, da tu mobilizaciju ostvari. Da ujedini duše u vjeri 
i molitvi. Od te molitvene ofenzive misije će imati više koristi nego od 
svih drugih, ne znam kako plemenitih, napora na tom području. 

Eto, mi smo rekli svoje. I sada puštamo u svijet svoje miljenče, svoju 
,Aadosnu Vijest“. Ona će pokucati na sva katolička srca, koja vjeruju, 
koja se nadaju, koja ljube. Na srca svih onih, koji ,,trijezno, pravedno i 
pobožno žive na ovome svijetu, očekujući blaženu nadu i dolazak 
velikoga Boga i Spasitelja našeg Isusa Krista.“ (Posl. Titu. 2, 12—13.) 

Mi se nadamo, da će naša ,, Radosna Vijest“ biti radosno primljena. 1 
da će biti miljenče ne samo onih, koji je pokreću, nego i onih, kojima je 
namjena Dr. Smiljan Fr. Čekada, 

predsjednik Misijskog Vijeća 


Sarajevo, na Svijećnicu 1972. Biskupske Konferencije Jugoslavije. 


,Promicati jedinstvo najuže je povezano sa slanjem 
Crkve, koja je upravo u Kristu kao sakramenat ili znak i 


sredstvo najužeg sjedinjenja s Bogom i jedinstva svega 
ljudskog roda“ (Communio et Progressio, 187 Gaudium 
et spes, 42: Lumen gentium, 1). 





MISIJSKA ODGOVORNOST ŽUPA 

S PRAVOM JE NAŠPRETŠASNIK usrvrbičfić 4 

ŽUPA KOJA ZANEMARUJE MISIJSKU DJELATNOST, : 
ZANEMARUJE NAJKATOLIČKIJE OD SVIH KATOLIČKIH 2 . 
DJELA | NAJAPOSTOLSKIJE OD SVIH APOSTOLSKIH DJELA" : 

(IVAN XXIII). 

Na blagdan sv. Matije apostola, 24. veljače 1969, potpisan je u Rimu 
misijski dokumenat pod naslovom ,,Ecclesiae Sanctae", ,,čitavoj Crkvi", u 
kojemu se odmah na početku čita slijedeća rečenica: ,,Buđući da mora 
stupiti na snagu u čitavoj Crkvi i biti vjerno obdržavana Odluka o 
misijskoj djelatnosti Crkve, koju je donio Drugi Vatikanski Sabor, i da bi 
sva Crkva postala uistinu misijska i narod božji bio svijestan svojih 
misijskih dužnosti, neka se pobrinu mjesni biskupi da svi vjernici 


upoznaju samu Odluku. 


Stoga već u prvom broju ove naše ,,Radosne vijesti" počinjemo 


objavljivati cjeloviti tekst te Odluke. 


PAVAO BISKUP SLUGA SLUGU BOŽJIH ZAJEDNO S OCIMA 
SVETOGA SABORA NA VJEČNU USPOMENU 


ODLUKA O MISIJSKOJ DJELATNOSTI CRKVE 


Predgovor 


1. Crkva je od Boga poslana 
narodima da bude sveopći sakra- 
menat spasenja. Ona nastoji radi 
najdubljih zahtjeva svoga katoli- 
citeta i slušajući posebni nalog svo- 
ga Utemeljitelja (usp. Mk 16, 16) 
naviještati Evanđelje svim ljudima. 
Sami su naime apostoli, na kojima 
je utemeljena Crkva, slijedili pri- 
mjer Kristov i ,naviještali riječ 
istine i osnivali Crkve". Dužnost je 
njihovih nasljednika vršiti ovo dje- 
lo neprekidno, da ,,riječ Gospod- 


nja nastavlja trčati i proslavljati: 


se? (2 Sol 3,1) i da se Božje kra- 
ljevstvo posvuda na zemlji navi- 
ješta i uspostavlja. 

U današnjim prilikama, u ko- 
jima čovječanstvu niče nov način 
života, i pred Crkvom, koja je sol 
zemlje i svjetlo svijeta (usp. Mt 5, 
13-14), stoji neodloživ poziv, da 
sve obnovi u Kristu kako bi u 
njemu ljudi sazdali jednu obitelj i 


. jedan Božji narod. Stoga ovaj Sveti 


Koncil, zahvaljujući Bogu za pre- 
divna djela, koja su do sada prove- 


dena plemenitim nastojanjem ci- 
jele Crkve, želi prikazati načela 
misijske djelatnosti i udružiti sna- 
ge svih vjernika, da bi Božji narod 
idući uskom stazom križa posvuda 
rasprostranio kraljevstvo Vladara i 
Promatrača vijekova (usp. Crkv. 
36, 19) te pripravljao put njegovu 
dolasku. 


NAUČNA NAČELA 


2. Crkva koja živi u vremenu, 
misijska je po svojoj naravi jer po- 
tiče iz slanja Sina i slanja Duha 
Svetoga po odluci Boga Oca. 

Ova pak odluka potječe iz 
izvora Ljubavi", to jest iz Ljubavi 
Boga Oca. Budući da je On Počelo 
bez Počela, iz kojega se rađa Sin i 
po Sinu proizlazi Duh Sveti, darež- 


livo je razdao božansku dobrotu i 


neprestano je dijeli time što nas iz 
ieizmjermme i milosrdne svoje 


dobrohotnosti slobodno stvara, i 
još više, nezasluženo zove da s 


njim sudjelujemo u životu i slavi, 


tako da On koji je Stvoritelj svega, . 





bude napokon ,,sve.u svemu" (1 
Kor. 15, 28) ostvarujući ujedno i 
svoju slavu, i naše blaženstvo. Jer 
Bogu se svidjelo da ljude zove na 
sudioništvo u svom vlastitom ži- 
votu, i to ne samo jednog ili dru- 
gog, bez ikakve međusobne veze, 
nego ih je htio sve ujediniti u je- 
dan narod u kome će se njegovi 
rasuti sinovi sabirati u jednu 
organsku cjelinu (Iv. 11,52), 


SLANJE SINA 


3. Ovaj opći Božji plan za spa- 
senje ljudskog roda ne ostvaruje se 
samo nekako skriveno u duši ljudi, 
ili nastojanjima, makar i vjerskim, 
kojima ljudi na mnogo načina 


traže Boga, ne bi li ga možda 


naslutili i našli, premda nije daleko 


.ni od jednoga od nas (usp. Dj. 17, 


27): — i ova nastojanja trebaju biti 
rasvijetljena i podržana jer prema 
dobrostivoj odluci Božje Provid- 
nosti mogu ponekad poslužiti kao 
odgojni put k pravome Bogu ili 
kao priprava za Evanđelje. — Ali 
Bog je odlučio da uđe u ljudsku 
povijest na nov i konačan način da 
uspostavi mir, tj. prijateljski odnos 
između sebe i ljudi, i da ostvari 
bratsko jedinstvo među ljudima 
samima, i to grešnicima, šaljući 
nam svoga Sina u našem tijelu, da 
po njemu istrgne ljude od vlasti 
tame i sotone (usp..Kol 1, 13; Dj. 
10, 38) i da u njemu pomiri svijet 
sa sobom (usp. 2. Kor 5, 19). 
Njega je, dakle, po kom je svijet i 
stvorio, Bog postavio i baštinikom 
svega, da u njemu sve obnovi (usp. 
'Ef 1, 10). 

I doista, Isus Krist je poslan na 
svijet kao pravi posrednik između 


J 


Boga i ljudi. Budući da je On Bog, 
»u njemu se utjelovila sva punina 
Božanstva“ ( Kol 2, 9); a po ljud- 
skoj naravi On je novi Adam, 
postavljen za glavu novog čovje- 
čanstva, ,,pun milosti i istine" (Iv 
1, 14). Sin je Božji zato prošao 
put stvarnog Utjelovljenja, da. lju- 
de učini dionicima božanske na- 
ravi. Poradi nas postade siromašan, 
premda je bio bogat, da po nje- 
govu siromaštvu mi postanemo 
bogati (usp. 2 Kor 8, 9). Sin čo- 
vječji nije došao da njemu služe, 
nego da On služi i da dade svoj 
život u otkup za mnoge, zapravo 
za sve (usp. Mk 10, 45). Sveti Oci 
neprestano tvrde da nije otkuplje- 
no što nije od Krista preuzeto. A 
Krist je preuzeo čitavu ljudsku 
narav, osim samog grijeha (usp. 
Hebr 4, 15; 9, 28). Doista Krist je 
o sebi, kojega je Otac posvetio i 
poslao na svijet, rekao ovo: ,,Na 
meni je Duh Gospodnji i zato me 
pomazao i poslao da donesem 
Radosnu vijest siromasima, da izli- 
ječim  raskajane, da navijestim 
oslobođenje zarobljenicima, da 
vratim vid slijepima" (Lk 4, 18).1 
opet: ,,Sin je Čovječji došao da 
traži i da spasi ono što je bilo 
izgubljeno" (Lk 19, 10). 

A što je jednoč Gospodin pro- 
povijedao ili što se po njemu ispu- 
nilo za spas ljudskog roda, ima se 
naviještati i širiti sve do kraja 
zemlje (Dj 1, 8), počevši od Jeru- 
zalema (Lk, 24, 47). Tako se ono 

.što je jedanput učinjeno za spa- 
senje sviju, ostvaruje tokom vre- 
mena u svima. 


SLANJE DUHA SVETOGA 


4. Da se postigne taj cilj, Krist 
šalje Duha Svetoga od Oca da On 


iznutra ostvaruje svoje spasiteljsko 


djelo i pokreće Crkvu da se proši- 


ruje. Duh je Sveti, bez sumuije, dje- 
lovao u svijetu već prije nego je 
Krist bio proslavljen, ali je na dan 
Duhova sišao na Apostole; da osta- 
ne s njima zauvijek (usp. Iv 14. 
16), a Crkva se očitovala javno 
pred mnoštvom, i propovijeda- 
njem otpočela širenje Evanđelja 
među narodima. Tu je napokon, 
predoznačeno jedinstvo naroda u 
općoj vjeri poCrkvi Novoga Sa- 
veza, koja govori svim jezicima, 
koja s ljubavlju razumije i shvaća 
sve jezike i na taj način svladava 
babilonsko rasulo. 


Jer od Duhova otpočinju ,,Dje- 
la apostolska" na isti način kao 
što je Krist začet silaskom Duha 
Svetoga nad Djevicu Mariju i kao 
što je Krist uveden u djelo svoje 
službe silaskom istoga Duha Sve- 
toga na njega, dok se molio. I sam 
Gospodin Isus, prije nego je posve 
dragovoljno žrtvovao svoj život za 
svijet, uredio je apostolsku službu 


“i obećao poslati Duha Svetoga, da 


se i jedno i drugo udruži, uvijek i 
posvuda, na ostvarivanju djela spa- 
senja. 


Duh Sveti daje cijeloj Crkvi 
kroz sva vremena nutarnje i služ- 
beno jedinstvo same Crkve, ispu- 
njava je različitim hijerarhijskim i 
karizmatičkim darovima, poput 
duše oživljavajući crkvene usta- 
nove i ulijevajući u srca vjernika 
isti onaj žar prema vlastitom posla- 
nju koji je pokretao Krista. Po- 
nekad, što više, vidljivo pretječe 
apostolsko djelovanje, kao što ga. 
iako na različite načine, prati i 
upravlja. 


SLANJE CRKVE 
KRIST ŠALJE CRKVU 


(Nastavit će se) 


Obavještenje 


Obavještavamo zainteresirane, da smo voljni objavljivati u 
.našem listu tekstove i fotografije privrednih organizacija iz 
oblasti ekonomske propagande. Napominjemo da se naš list 


prodaje na cijeloj teritoriji SFRJ 





KATOLICI 
PAKISTANA 1 
BANGLADEŠA 


Pakistan i Bangladeš, 


nekada Istočni i Zapadni 


Pakistan, imaju zajedno 
95 miliona stanovnika. 
Čitaoci su preko domaće 
štampe upoznati sa prob- 
lemima ovog dijela čo: 
vječanstva, i o promje 
nama u njemu. U najkri- 
tičnije vrijeme i kod nas 
su skupljani prilozi za 
pomoć ugroženom  sta- 
novništvu. Tako je među 


«ostalim 29 župa sarajev- 


ske Nadbiskupije dalo 
novčani prilog od preko 
3 miliona starih dinara. 

Dionici teške sudbine 
su i tamošnji katolici ko- 
jih ima blizu pola miliona 
U 10 biskupija. 


Na slici: 


Ugrožena obitelj na putu. 














Kinezi 


prinvaćaju 
atolicizam 


U NOVIJE VRIJEME 
KATOLIČKA CRKVA 
RASTE U TAJVAN-U 
(KINA). TAJVAN BRO- 

JI 7 BISKUPIJA SA 307000 
NOVIH KATOLIKA. MISIO- 
NARI KOJI TAMO DJELUJU, 
POTJEČU IZ VIŠE NARODA. 
















NA SLICI: SESTRA LIU, 
URŠULINKA IZ PARME, 
MISIONARKA U 

HUKOU. 





Za vrijeme rada od 28. 
ožujka do 2. travnja 1971. 
na Četvrtoj Općoj Skupštini 
ovoga Glavnog misijskog 
Ureda, kardinal Wright je iz- 
ložio slijedeću temu: 

,, Odnosi izmedu opće 
Crkve i posebnih Crkava s 
misijskog gledišta“ A kar- 
dinal Garrone je izložio 
temu: ,,Odnosi između Svete 
Kongregacije za Evangeliza- 
ciju Naroda, i  Biskupskih 
Konferenciia_.?'? 

Po završetku radova, iza 
opširnog proučavanja predlo- 
ženih tema iz dva značajna 
izlaganja, te iza savjetovanja 
5  Biskupskim  Konferenci- 
jama, s teološkim vještacima 
i savjetnicima, izdane su slije- 
deće upute: X 

Da bi se povećala misijska 
djelatnost, uporno se .nagla- 
šava najprije nekoliko osnov- 
nih načela. 

Pravi cilj misijske djelat- 
nosti jeste evangelizacija i 
podizanje Crkve među naro- 
dima i ljudskim zajednicama 
među kojima se Crkva nije 
još ukorijenila i to osniva- 
njem i razvijanjem posebnih 
Crkava. Poziva se na opću 
misijsku suodgovornost same 
posebne Crkve _s ' općom 
Crkvom pod vlašću Petrova 
Nasljednika koji pretsjeda za- 
jednici ljubavi, 

Naglašava se briga svake 
pojedine posebne Crkve za 
sve druge Crkve te stvarna 
suradnja među njima. 

Poticati i pravilno usmje- 
ravati evangelizaciju, spada 
na Kongregaciju za Evangeli- 
zaciju Naroda kojoj je to po- 
vjereno od Pape po načelima 
II Vat. Sabora. Ista Kongre- 
gacija upravlja i usklađuje 
misijsko djelovanje po čita- 
vom svijetu. 

Skupština je. isto tako 
smatrala potrebriim dati ne- 
koliko smjernica čiji bitni 
sadržaj ovdje donosimo: 

— Odnosi opća  Crkva- 
— posebne Crkve. Treba po- 
novno i stalno oživljavati iz- 


vorni misijski žar u svakoj 
posebnoj Crkvi, biskupskoj 
ili župskoj, te u svim kršća- 
nima (biskupima,  sveće- 
nicima, redovnicima, redov- 
nicama i laicima) poticati 
misijski duh posredstvom 


duhovne animacije svih, a 


posebno mladih. 


— Preporučiti da teolozi 
obrađuju izvorni pojam misi- 
je — poslanja prema onome 
kako je taj prikazan u sabor- 
skim dokumentima  (,,Ad 
Gentes'? br. 2—7, i ,, Lumen 
Gentium'' br. 13—17), te da 
olakšaju njegovo sadašnje 
shvaćanje, kako bi se izbjeglo 
brkanje pojmova misijske 
djelatnosti i razvoja, ili krivo 
svođenje na razvoj. Ne smije 
se zaboraviti pravi predmet 
misije — poslanja Crkve (tj. 
navještanje Radosne Vijesti), 
i slabiti djelatnu moć misij- 


Sadie: 


SVETE 

skog žara. Treba sačuvati i 
misijski duh, i obvezatnost 
misija, svejednako poštujući 
vjersku slobodu i zdravi eku- 
menizam i dijalog. 

— Nadahnuti načelom is- 
tinskog jedinstva u različito- 
sti (kao što je rečeno u , Ad 
Gentes? br. 16, 21, 22, 26), 
treba se truditi kako bi 
kršćanski život prilagodili 
duhu i naravi dotične kul- 
ture, uvijek svijesni dužnosti: 
prenijeti Vjeru u punoj cjelo- 
vitosti (Apostolski nagovor 
od 8. XII 1970). Misionari i 
misionarke moraju upozna- 
vati kulturne vrijednosti kra- 
ja koji će evangelizirati, te 
učiti jezike dotičnih zemalja. 





Laici, posebno * učeniji, 
trebaju poznavati i razvijati 
Kulturu svoje domovine i 
usavršavati je u kršćanskom 
duhu. Treba  potpomagati 
stvaralaštvo i apostolsku 
poduzetnost duha posebnih 
Crkava u prenošenju Vjere 
na način koji će biti skladniji 
društveno-prosvjetnim. zah- 
tjevima, ali se ne smije zane- 
mariti ni neprocjenjiva vri- 
jednost kontemplativne mo- 
litve i svjedočanstva u životu 
nadahnutom ljubavlju, jer 
Kristovi “učenici ne traže 
samo progres i materijalni 
prosperitet, nego teže iznad 
svega da svijetu svijetle Kri- 
stovim tajnim svjetlom. 


VEZE SVETE 
KONGREGACIJE 

ZA EVANGELIZACIJU 
NARODA SA ' 
BISKUPSKIM . 
KONFERENCIJAMA 


— Glavni će misijski Ured 
poticati, podržavati i sokoliti 
život i djelovanje Biskupskih 
Konferencija u misijskim 
područjima ističući potrebu 
uspostave veza Kongregacije 
s  Biskupskim — Konferenci- 
jama misija, i otvoriti+pose- 
ban ,,Ured'' u samoj Kongre- 
gaciji, koji će proučavati 
stručne i najbolje načine za 
uspostavu što užih veza 
medu misionarima  člano- 
vima misijskih instituta i 
njihovim vlastitim zemljama. 

— Proširiti veze Svete 
Kongregacije u stvarima koje 
na nju spadaju s drugim glav- 
nim  Uredima (Kongregaci- 
jama, Tajništvima, Savjetima 
Laika itd,), da bi se postiglo 
djelotvornije slaganje i uskla- 
đenje snaga. 

— Komisija stručnjaka 
Misijskog pastorala, koja već 
postoji u Kongregaciji, po- 
svetit će više pažnje izgle- 
dima, načinima mišljenja i 
metodama evangelizacije, te 
će sastaviti jedan zgodan iz- 
vještaj Biskupskim Konferen- 
cijama, a učlanit će i nove 
članove-stručnjake misijskog 
pastorala, savjetujući se pret- 
hodno s Biškupskim Konfe- 
rencijama i  Biskupskim 
Komisijama za Misije.“ 

— Treba tražiti da Kongre- 

gacija nastavi poticati na stu- 
dij misiologije i drugih grana 
znanosti korisnih za misije, 
kao što je Etnologija i Ling- 
vistika, Povijest i Znanost re- 
ligija, Socijologija, Pastoral i 
druge slične (,,Ad Gentes" 
br. 34.), pomažući Biskup- 
skim  Konferencijama misij- 
skih područja da dođe do 
konkretnih ostvarenja, kao 
što su podizanje misioloških 
fakulteta. i Misijskih znan- 
stvenih instituta, Velikih sje- 
meništa, Centara za prouča- 
vanje i istraživanje mjesne 
kulture (Motu  proprio 
Ecclesiae Sanctae"' br. 18), 
i gdje je to moguće, uspos- 
tavljanje katedri religije i 
kršćanske civilizacije u ne- 
kršćanskim centrima. 
*“ — Preporučuju se povre- 
meni sastanci Svete Kongre- 
gacije s višim poglavarima 
misijskih instituta (muških i 
ženskih) da bi proučavali, na 
molbu Biskupskih Konferen 
cija, problem nestašice osob- 
lja na područjima za evange- 
lizaciju. 

Za slijedeću Opću Skupšti- 
nu nije određena tema, 
premda su dani neki prijed- 
lozi u tom pravcu. Radije se 
daje članovima vremena da o 
svemu razmisle i da se o 
tome savjetuju s Biskupskim 
Konferencijama. 





VELIKE - 
SIMPATIJE 
PREMA 
CRKVI 

U JAPANU 


IAKO JE U JAPANU 
MNOGO STANOVNIKA 
A MALO KATOLIKA 
(100 MIL. STANOVNIKA 
A 340.000 KATOLIKA), 
IPAK CRKVA SVAKIM 
DANOM POSTAJE SVE 
BLIŽA JAPANSKOM 
ČOVJEKU. TAMO, KAO 
NIGDJE U SVIJETU, 
NEKRŠČANSKO STA- 
NOVNIŠTVO SE IZJA- 
ŠNJAVA ZA KRŠČANE. 
TAKO SE PRI ZADNJEM 
POPISU 3 MILIONA JA- 
PANACA IZJASNILO DA 
SU KRIŠČANI IAKA 
NISU KRŠTENI. U RA- 
TU SU, MEĐU OSTALIM, 
STRADALI MNOGI KATO- 
LICI JAPANCI ALI POSLI- 
JE RATA NIČU NOVI 
CVIJETOVI VJERE. 


NA SLICI GORE: AME- 
RIČKI VOJNICI U RA- 
TU UNIŠTAVAJU 
CRKVU-ZGRADU 


NA SLICI DOLE: JA- 
PANSKA DJECA DA- 
NAS MOLE ZA SVOJ 
VELIKI NAROD 

KRITIČNO STANJE 
CRKVE — ZGRADE 
U GORNJEM 
NOVOM SELU 
KOD ĐAKOVICE 
NA KOSMETU 


Kako nam javlja župnik 
sv. Roka iz Gornjeg Novog 
Sela, župa mu broji 2.800 
vjernika. Ima župsku crkvu u 
posve lošem stanju. Svi su zi- 
dovi popucani i prijeti opas- 
nost da se crkva sruši. Sam 
izgled crkve sličniji je trak- 
torskoj garaži ili štali, nego li 
domu  Gospodnjem. Nema 
čestitih vrata, ni prozora, 
oltara, krstionice, pa ni 
ormara, misnog rublja i po- 
suđa. 

Živi Hram božji-Albanci 
katolici, su ozbiljni i praktič- 
ni vjernici. Pohađaju crkvu 
nedjeljama i zapovijednim 
blagdanima gotovo sto 
posto. Primaju svete sakra- 
mente i drže se čvrsto svete 
vjere i njezinih zakona iako 
su stoljećima bili proganjani 
radi vjere. Sada imaju nešto 
zemlje, ali kuće i gospodar- 
ske zgrade su im sasvim loše i 
bez higijenskih uvjeta. Radi 
slabog ekonomskog stanja 
mnogi su se muškarci razišli 
po svijetu da što zarade pa 
onda naprave kuće za svoje 
obitelji, koje su brojčane. I 
dandanas ima kod njih obi- 
telji, koje žive u zajednicama 
i do 60 osoba. Radi slabih 
higijenskih uvjeta skoro sva- 
ka kuća ima nekoga u bolnici 
danima, tjednima pa i godi- 
nama. 

Župnik sv. Roka nas živo 
moli da ne zaboravimo nje- 
govih vjernika. Braća Albanci 
su siromašni, ali čvrsti u vje- 
ri. Ako im sada pomognemo, 
kad su najpotrebniji, oni 
toga nikada neće zaboraviti, 
nego će i sami pomoći dru- 


“gima u potrebi. 


,,Vaše interesovanje i za- 
uzimanje za nas, piše nam 
župnik svetog Roka, ohrabrit 
će mene lično i učvrstit će 
moje vjernike da drže i još 
više zavole svoju vjeru kato- 
ličku. Naših sunarodnjaka 
muslimana ima preko 1 mi- 
lion, a nas katolika samo 
40.000. Molimo Vas, smiluj- 
te nam se i pomozite nas, 
naša braćo u Isusu Kristu!" 

Ovu molbu župnika i nje- 
govih vjernika preporučili su 
i skopsko-prizrenski biskupi 


Dr Joakim Herbut i Mons. 


Nikola Prele. Mi smo sprem- 
ni pomoći našoj braći Alban- 
cima, i hitno ćemo uručiti 
župniku sv. Roka svaki pri- 
log naših čitalaca, koji će, 
nadamo se, naši čitaoci rado 
poslati na adresu: ,,Misijska 
Centrala Sarajevo, R. Lakić, 
7, pp. 362, Sa naznakom: Za 
pomoć Crkvi _ u Gornjem 
Novom Selu. 








CYfalit,a 


MOLITVA je prvi način kako svaki kršćanin može i mora ispuniti svoju 
misijsku dužnost i u isto vrijeme ona je prvo i osnovno sredstvo misijske 
suradnje. Doista molitva je sredstvo kojim se postiže milost obraćenja i 
bez nje nema obraćenja i spasenja. Nadalje Bog je htio da spasenje naše 
braće bude ovisno o našoj djelatnosti. Molitva je zaliha blaga kojim se 
Crkva služi da bi ispunila plan Božji — spasenje čovječanstva. 

STATISTIKE PREMA ZADNJEM POPISU STANOVNIŠTVA 


VVVVVVVVVVVVVVVVV VV : 








STANOVNIŠTVO SVIJETA 

Kršćani 
Katolici 
Protestanti 
Pravoslavci 

Nekršćani 


Muslimani 
Hinduisti 


Konfucievci ........ 


Budisti 
Šintoisti 
Taoisti 
Židovi 
Druge religije (animisti 
i ostale) 


3,509.290.000 


1,120.442.000" 


690.442.000 
280.000.000 
150.000.000 


2.388. 748.000 


480.000.000 
430.000.000 
376.000.000 
176.000.000 
72.000.000 
56.000.000 
15.000.000 


783.848.000 


pg: 


Ne možemo dati statistič- 
kih podataka o stanju vjera u 
Sovjetskom Savezu, 

Vjerske statistike nekrš- 
ćanskog svijeta samo su 


približne, pa ipak pokazuju 
činjenicu: 

DVIJE TREĆINE STA- 
NOVNIŠTVA SVIJETA JOŠ 
UVIJEK NISU KRŠĆANI. 


I -—___________.....___-__. 


KATOLIČKA CRKVA U SVIJETU 


Kontinenti Stanovništvo Katolici Postotak 
Evropa 685.378.000 279.044.000 40,7% 
Sjeverna Amerika 224.305.000 56.744.000 30 % 
Južna Amerika 274.767.000 265.632.000 96,6% 
Afrika 345.700.000 36.900.000 10,7% 
Azija 1.960. 292.000 47.863.000 2,4% 
Oceanija 18.848.000 4.259.000 22,6% 
ukupno: 3.509.290.000 690.442.000 19,67% 





Katolička Crkva je naj- 
brojnija vjerska zajednica na 
svijetu (690.442.000). Polo- 
vica vjernika katolika živi u 


zemljama Trećeg svijeta. Za 
ove se katolike brine samo 
22% klera. 


Svećenici u svijetu dijele se ovako: 





Biskupijski 
Redovnici 


236.137 
115.542 


351.679 





Postotak svećenika u svi- 
jetu jest 1 svećenik na 
10.000 stanovnika, ili 1 na 
1963 katolika. 

Idealan omjer bi bio 1 
svećenik prema 1000 kato- 

lika. Prema tome nema do- 
voljnog broja svećenika za 
potrebe katolika, a pogotovo 
za rad na evangelizaciji 
nekršćanskih naroda. 


MISIJSKO OSOBLJE 


Vatikanski dikasterij koji 
ravna misijsku djelatnost 
Crkve, posebno onu među 
nekršćanima, zove se 


SVETA KONGREGACIJA 
ZA EVANGELIZACIJU NA- 
RODA. 

Do 1. siječnja 1971. bila 
su pod ovom Kongregacijom 
ovih 827 crkvenih područja: 


DABAR A AA dA ARA AAA MAMA AAAAAAAAAAJ 


124 nadbiskupije 
553 biskupije 
5 Opatija ,,Nullius“. , 
70 Apostolskih Vikarijata 
72 Apostolske Prefekture 
2 Misije ,,sui iuris“ 
1 Apostolska Administra- 
tura 


U ovih 827 područja pod 
Svetom  Kongregacijom za 
Evangelizaciju naroda djeluju 
slijedeći: 





Svećenici Braća Sestre 
Azija 14.827 4.882 38.029 
Afrika 14.519 3.952 20.708 
Amerika 2.243 851 5.277 
Oceanija 4.808 5.873 17.687 
Evropa 268 41 1.543 
Ukupno 36.665 15.599 83.244 





SREDSTVA ZA 
APOSTOLAT 


Crkva treba ogromna 
sredstva za razvijanje svoje 
misijske djelatnosti. Ova 
sredstva Crkva dobiva od 
dobrih vjernika, a za njihovo 
se prikupljanje brinu: 


SLUŽBENE USTANOVE 


Ove se službene ustanove 
zovu Papinska Misij- 
ska Djela. Za Papinska 
Misijska Djela daje se člana- 
rina članova Službenih Usta- 
nova te prilozi Svjetskog Mi- 
stjskog dana, sva se ta sred- 
stva dijele najpotrebnijima, 
Službene ustanove se zovu : 

Društvo svetog Djetinjstva 
s ciljem: Udružiti svu kriš- 
ćansku djecu da bi pomogla 
djecu u misijskim područji- 
ma posebno u njihovom 


“kršćanskom odgoju. 


Društvo za širenje Vjere. 
To je upravo glas Papin, koji 
najžarče poziva vjernike na 
molitvu i pomoć u širenju 
Radosne Vijesti (Evanđelja). 
U ovo Društvo pozivaju se 
svi kršćani od 12 godina na- 
više, da se upišu za redovne i 
stalne članove. Generalno 
Vijeće ovoga Društva pred- 
stavlja sve narode i ustanov- 
ljeno je pri Svetoj Kongre- 
gaciji za Evangelizaciju Na- 
roda. ; 

Društvo svetog Petra Apo- 
stola. Ovo društvo ima za 


' cilj: pomagati odgoj doma- 


ćeg klera u misijskim pod- 
ručjima, i to tako da podiže 
sjemeništa i odgaja sveće- 
ničke pripravnike, Sada tih 
sjemeništaraca ima: 8.000 
(bogoslova) i 43.000 sjeme- 
ništaraca u malim sjemenjišti- 
ma. Njihova sjemeništa se 
nalaze 


u Africi. 228 
u Aziji: 128 
u Oceaniji: 14 
u Južnoj Americi: 21 
»,PRIVATNE“ 
INICIJATIVE 


— Različiti apeli misiona- 
ra dobročiniteljima 

— Prilozi kršćana odre- 
đenog kraja 

— Pomoć vlada socijalnoj 
aktivnosti 

— Briga pojedinih institu- 
ta za misionare 

— Misijski dani po žu- 
pama 

— Bratske biskupije u mi- 
sijskim područjima. 

— Pokreti za olakšanje 
posljedica od gladi, bolesti i 
nerazvijenosti. Među ovim 
zadnjima posebno se ističu: 

— Međunarodni karitas. 

— Catholic Relief Service 
u SAD. 

— Misereor i Adveniat u 
Njemačkoj 

— Međupomoć i Bratstvo 
u Belgiji 

— Katolički odbor protiv + 
gladi u Francuskoj, 

—idr 


LJ U BA v BB 


U dalekim odbljescima 
horizonta 

tražim sunce 

što propada 

da bi negdje drugdje 
Svjetlo prosulo 


| ćutim ljepotu što traje 
i nije nametljiva, 

što umire 

i život budi — 

i plamti vječna za 

Sve 

u svojoj vatri 


Prijatelja tražim 
da ga darujem 
svojim ushitom! 


Na nebu je za nas 
sve, 
jedno sunce 

i jedan mjesec 

a kažu da svatko 
ima | svoju zvijezdu, 


SVATKO. 


I svi bismo bili pravi ljudi 
kad bi nam zamjetljiva bila 
ova stoljetna pravda — 

ito PRISUSTVO nevidljivo 
što nas zapljuskuje 
vremenitim dobrima — 

da mu u ljubavi buderno bliži 
po svojoj težnji, 

po želji 

da zov «aj vjerni slijedimo: 
u svakom suputniku 

duša je brata, 

brata moga 1 tvoga 

brata našega! 


Ruku mu treba pružiti, 
zemlju, 

klasje, 

kruh 

s njim podijel:ti. 


Kosmos bi bio ljepši, 
planeta bogatija 

za još jedno dobro — 
uz osmijeh neba 

i tišinu trava. 





a“ 


Najvažnija služba svećenika, za- 
jednička svim svećenicima i ujed- 
no svima specifična, jest služenje 
svete Mise. Normalno je, da vjerni- 
ci; u čijoj se službi svećenici na- 
laze, pomažu svećenika prigodom 
njegova služenja oltaru, prema obi- 
čaju Starog Zavjeta, prema učenju 
svetog Pavla iz Novog Zavjeta i 
prema stalnoj praksi Crkve. 

U misijskim krajevima, po- 
sebno u Africi, gdje treba mnogo 
raditi na Evangelizaciji i gdje su 
svećenici tako malobrojni, oni 
strani i domaći, ne mogu rasipati 
svoju .snagu radeći kao zanatlije, 
da bi se time uzdržavali. Uosta- 
lom, kad bi se oni htjeli baviti 
zanatom, samo bi povećali mjesnu 
mezaposlenost i narod bi ih radi 
roga loše gledao. 


Nitko ne kritizira liječnike, so- 
cijalne radnike i druge, što žive od 
svoga zanimanja. Zašto bi trebalo 
samo svećenicima na tome zamje- 
rati... 


Svećenik, koji služi svetu Misu, 
obnavlja žrtvu Kristovu na Križu i 
sjedinjuje se sa žrtvom svojom 
molitvom i svojim posvećenim ži 
votom. Zašto treba koriti vjernika, 
koji se osobno sjedinjuje s misom, 
žrtvujući nešto od sebe, dajući svoj 
prinos, honorar? Katšo se zna reći 
da samo bogati mogu dati služiti 
mise, te da oni prigrabljuju mise 
samo na svoje nakane. To nije isti- 
nito. Najveći dio prinosa za mise 
dolazi od osoba srednjeg imovnog 
stanja, što više, ponekad od osoba 
slabog imovnog stanja. Nadalje 
.misa se uvijek služi najprije na 
opće nakane Crkve, a posebne do- 


laze tek na drugom mjestu. Sve- + 


ćenik najprije moli za sve vjernike, 
zatim za ovoga ili onoga poje- 
dinca. Nadalje, ne treba koriti ni 
bogate, koji daju prilog za misu i 
tim pomažu živjeti svećenicima 
koji rade za sve, tim više, što ih se 
ne grdi kad daju državi za zajed- 
ničko dobro više poreza nego što 
može uplatiti siromašniji građanin. 

Šaljući prilog za mise svećeni- 
cima u misijskom području, većina 
kršćana iz Evrope želi im time ma- 
terijalno pomoći, ali i olakšati 
duhovni rad, te tako sudjelovati u 
apostolskom radu. Budući da oni 
sami ne mogu ići evangelizirati 
nekršćane u dalekim krajevima, 

KRUH 


SVAGDANJI 
NAŠIH 
MISIONARA 


oni se s pravom smatraju misiona- 
rima na svoj način. Treba ih u 
tome hrabriti. 

Sigurna je činjenica, da dok su 
u Francuskoj darovi katolika za 
Misije u opadanju, u Misijama se 
istovremeno umnožavaju potrebe i 
troškovi života neprestano se 
penju. Očita je jedna druga činje- 
nica, iako manje poznata, da je 
prilog za misu za sada jedini si- 
guran i stalan način uzdržavanja 
svećenika, bilo misionara, bilo 


domaćih. Za sada im prilozi za 


misu moraju obično doći iz Evro- 
pe, jer ekonomski siromašni kršća- 
ni krajeva, koje oni evangeliziraju, 
još nisu sposobni uzdržavati svoj 
kler... 

Svećenici koji su u Francuskoj 
smatrali da bi misni honorari tre- 
bali biti dokinuti, odmah su pro- 
mijenili mišljenje, čim su postali 
svećenici zvani ,,Fidei donum“ 
(Dar Vjere) u Africi, i nisu našli 
nikakvih novčanih sredstava, osim 
stana 1 hrane, nego samo te misne 
honorare. 

Htjeti naložiti mladim afričkim 
Crkvama i onima u drugim zemlja- 
ma trećeg svijeta, sadašnje evrop- 
ske ideje, bio bi to duhovni neoko- 
lonijalizam. Misionari su pozvaniji 
od bilo koga drugoga da reknu 
ono što je njima najpotrebnije . . . 

Nakon trajnog opadanja broja 
misa, koje im dolaze iz starih 





kršćanskih krajeva, Afrički se sve: 
ćenici žaloste i uznemiruju konsta- 
tirajući činjenicu, da nemaju 
podršku kod svoje subraće i od 


.vjernika. iz Evrope, kao što bi se 


moralo očekivati iza izjava papa i 
Drugog vatikanskog Koncila. A što 
se tiče biskupa iz Afrike, njih sve 
više i više mori briga, kako osigu- 
rati kruh svagdanji za svoje sveće- 
nike, te zato ponavljaju zov na 
uzbunu. 


Stanoviti pojedinci smatraju 
poželjnim da u budućnosti sve- 
ćenik služi misu bez honorara, čak 
i u misijskom kraju, jer bi trebao 
primati što mu je potrebno za do- 
lično uzdržavanje na drugi način. 
»Ali mi još nismo stigli dotle, mo- 
ramo biti realni“, pisao je u novije 
vrijeme kardinal. Renard  nad- 
biskup lionski i njegovi pomoćnici, 
te su tražili od vjernika, da nastave 
darivati misne intencije kao i u 
prošlosti, za svećenike Francuske i 
Trećeg svijeta. Stari most, koji 
nam čini velikih usluga, ne smi- 
jemo rušiti prije nego se izgradi i 
dade na upotrebu u njegovu 
zamjenu drugi most, širi i čvršći. 

Gospodin  Sauvage, biskup 
Ancya, u Francuskoj, veli među 
ostalim: ,,Ne radi se o tome, da se 
darovima za misu, misa plati, nego 
da se putem stanovitog čina veli- 
kodušnosti moli zagovor Crkve 
skupa s onim Kristovim zago- 
vorom...“ 


Zaključujemo vraćajući se Afri- 
ci i Trećem svijetu. Svećenici mi- 
sijskih krajeva i njihovi biskupi 
mole od svoje braće i vjernika iz 
Evrope i Sjeverne Amerike, da im 
oni i dalje šalju misne honorare. 

Ovdje je zgodna prigoda da po- 
novimo riječi Pavla Šestog iz nje- 
gove poruke na misijski dan listo- 


pada 1971: 


«Vi d“h vidite kako pružaju 
ruke. Neka vas to ne iznenadi 1 ne 
sablazni. Zar nije i sam Krist tražio 
od onih koji su ga okruživali, da 
mu dadnu sredstva, koja je on 
izabrao da čini dobro? Mi njih 
moramo obskrbiti barem svagda- 
njim. kruhom." To je često jedini 
način kako će mnogi kršćani ispu- 
niti svoju neminovnu misijsku 
dužnost. 


Otac Georges Cadel 


Crkva treba surađivati sa snagama društvene 
pravde gdje god bile, kako god se zvale 


Budući da Crkvu zanima čovjek kao pojedinac, ona mora biti zabrinuta za društvo čiji su 
članovi pojedinci. Na ljude utječu okolnosti u kojima žive. Kad se s ljudima postupa kao, sa 
životinjama, oni odgovaraju kao životinje. Kad se s njima postupa kao sa sredstvima pro- 
izvodnje, neodgovornim, oni postaju ,,zemlja za zemlju“ te traže u životu ono što bi najmanje 
trebali činiti. Gube se u varavoj sreći i oholosti provodeći život u porocima. 

Da bi ispunila svoje poslanje i vodila ljude k Bogu, Crkva treba tražiti načina da ljudima 
osigura dostojanstvo života i rada. Ona sama treba postati jedna snaga društvene pravde i kao 
takva mora surađivati s drugim snagama iste pravde, gdjegod se nalazile i kakogod se zvale. Sto 
više, crkva mora priznati da ljudi mogu napredovati i rasti u dostojanstvu kad se za njih radi i 
kad se radi zajednički za zajedničko dobro. Crkva ne uzdiže čovjeka. Ona ga samo pomaže 
ostvarujući uvjete, kojim on u suradnji sa svojim drugovima uzdiže sam sebe. 

(Iz govora dra Julija Nyerere pretsjednika Tanzanije, 16. listopada 1970). 


Na slici: Predsjednik Nyerere u razgovoru s Ocem Karlitom (Carlito D'sousa) 

Pleme s kojim se želimo upo- 
znati na "slijedećim stranicama, 
zove se Felupe. To je pleme 
odvojeno od ostalog čovječanstva 
palmama, mangroviama_i pra 
šumom. Posjeduje bogatu kul- 
turnu baštinu, a na naše veliko 
čudo, bilo je sve do juče sačuvano 
od vanjskih utjecaja. 


Približio sam se toj ljudskoj 
skupini da bih upoznao njezinu 
kulturnu baštinu. Težak je to i 
jako naporan rad jer je to stanov- 
ništvo zatvoreno prema strancima, 
i ljubomorno čuva svoje običaje. 
Ali taj je rad pun iznenađenja. 
Malo pomalo, kako se probija put 
u selo i pronalazi ovaj tajni svijet, 
otkrivaš nezamisliva bogatstva, na 
koja nismo navikli u našoj ,,civili- 
zaciji“. Susrećeš filozofiju koja te 
iznenađuje. Uspio sam ipak do- 
taknuti osnovno o svijetu Felupe 
zahvaljujući dragocjenoj suradnji 
tumača i pratilaca, divnih osoba iz 
plemena _Felupe, kao i kršćana, 
kojih broj biva sve veći u novo- 
nastaloj kršćanskoj zajednici u 
mjestu zvanom Suzana. 


Suzana je centralno selo oblasti 
Felupe, prebivalište dvojice Otaca 
misionara i triju Sestara. Mnogo 
dugujem ovim ljudima Felupe, ali 
iznad svega Ocima i Sestrama, jer 
su mi pružili najsrdačnije gosto- 
primstvo_ i podršku, te mi, uz 
ohrabrenje, dali na raspolaganje 
sve što su imali u svojoj misijskoj 
postaji. Mnogo su me zadužili i 
drugi Oci misionari koji rade u 
portugalskoj Gvineji, posebno 
Otac Taccioli, poglavar misije, te 
Otac Battisti. 


Želju da vam pretstavim na ne- 
koliko stranica povijesni razvoj i 
sadašnje stanje razvoja kulture Fe- 
lupe, klice i pokušaje obnove, koji 
danas to pleme zaokupljaju, nije 
lako ostvariti. Držim da je najbolje 
da se ograničim, te iznesem neko- 
liko crta iz društvenog i vjerskog 
života plemena Felupe. Već una: 
prijed isključujem i pomisao na 
potpun izvještaj. Postoji, naime, 
opasnost da budem nepotpun i 
nejasan u izlaganju, jer izvan ovih 
nekoliko gledišta koja ovdje do- 
nosim, postoji još čitav ,,svijet“, 
jedan posve drugi način tumačenja 
života, kako se osjeća čovjek uro- 


njen u prirodu, kako shvaća preko- " 


grobni život i nadčovječnost. Iz- 
nad svega, postoji stil života, koji 
je u skladu s ovim shvaćanjima. To 
nikako ne smijemo zaboraviti dok 
budemo čitali ove stranice. 


ETNIČKO- 
-HISTORIJSKI 
SMJEŠTAJ 
PLEMENA 
FELUPE 


Felupe su nastanjeni na kraj- 
njem rubu sjevero-zapada portu- 
galske Gvineje. To je trouglasti 
pojas zemlje, koji graniči sa Sene- 
galom i sa Atlanskim Oceanom. 
Površina oblasti plemena Felupe 
broji oko 320 km?. Ima ih na tom 
području oko 8.000 osoba, a sred- 
nja je gustoća naseljenosti oko 25 
osoba na jedan km?. Zemlja im je 
svuda jednako ravna, samo su na 
pojedinim točkama vrlo male raz- 
like u visini, kojih dvadesetak 
metara. Ovakav oblik zemljišta 
omogućio je moru da se probije do 
unutrašnjosti. Tu ćeš naći mnoge 
potočiće morske vode, koji rastu i 
opadaju ovisno od plime i oseke, 
sve do najdaljih zavojnica. 

U portugalskoj Gvineji će biti 
oko 15 sela Felupe. Ali njihovih 
sela ima i preko senegalske gra- 
nice. Među tamošnjim je selima 
najpoznatije Ziguincuor. Ovakvo 
razgraničenje granica, kojim je 
odijeljeno pleme Felupe u dvije 
etničke skupine, potječe iz kraja 
prošlog stoljeća. 

Suzana, najveće selo s tisuću 
stanovnika, ekonomsko je i kultur- 
no središte oblasti Felupe. Sada je 
i sjedište poglavice mjesta, te po- 
sade od tridesetak portugalskih 
vojnika. Postoji i gerila u portugal- 
skoj Gvineji. Portugalci su ljudima 
iz plemena Felupe naredili da im 
naprave aerodrom za avione koji 
ih opskrbljuju hranom i vezama s 
glavnim gradom Bissau. Putevi su 
zatvoreni već desetak godina, ot- 
kako je počela gerila. Suzana je 
sjedište katoličke misijske postaje, 
koja je otvorila: i jednu zanatsku 
školu, a sada se radi na otvaranju 
novih.škola u drugim selima. 

Felupe su jedan manji ogranak 
etničke obitelji zvane Diola, koja 
broji preko 200.000 osoba nasta- 
njenih po Kasamansi po južnom 

$ 

dijelu Senegala. Za Diole su se za- 
nimale kroz zadnja stoljeća različi- 
te kolonijalne sile, kao Engleska, 
Francuska i Portugal. Učinak toga 
zanimanja bio je taj, da su osnova- 
ne tri zemlje: Gambia (engleska), 
Senegal (francuski) i Gvineja (por- 
tugalska). lako su došli pod utjecaj 
triju različitih kultura; iako su 
prožimani sa dvije različite religije, 
Kršćanstvom i Islamom, Diole su 
sačuvali svoje glavne osobine i svo- 
je stare strukture. Ponovno i po- 
novno su ustajali protiv Kolonija- 
lističkih prohtjeva. Mudri su i po- 
nosni, kako se vidi iz sklapanja 
ugovora i pogodbi s Francuskom, 
Engleskom i Portugalom. Diole ne 
oklijevaju kad treba prihvatiti ugo- 
vore, ali kad iskoriste prednosti 
ugovora, isto tako bez oklijevanja 
zanemaruju prihvaćene ugovore. 
Što više, prelaze u napad na vojne 
položaje kolonizatora. To je bio 
uzrok mnogih kaznenih ekspedi- 
cija, čiji su oni bili cilj naročito u 
prošlom stoljeću. 


TAMO GDJE JE 
VRHOVNO BIĆE 
STVORILO PRVOG 
ČOVJEKA 


Problem porijekla naroda Diola 
i našeg plemena Felupe, nije lako 
riješiti. Bilo bi potrebno saznati od 


koje etničke skupine se odijelilo, 
koji su mu korijeni kulture. Ostaci 
su tako slabašni da je mučan 
posao s točnošću utvrditi odakle 
potječu. Trebalo bi slijediti slabe 
jezične tragove, izvršiti tjelesne i 
kulturne usporedbe, slijediti ,,put 
riže“ tj. povijest širenja i nasta- 
janja razlika u obradi riže u Africi. 
Bila bi potrebna i arheološka iska- 
panja. 

Danas smo naklonjeni mišlje- 
nju da je ova oblast nekoć zauzi- 
mala jedna rasa posve različitih 
vjerskih izraza i vjerskog i društve- 
nog života, od ove sadašnje ljudske 
skupine. To je odgovor na temelju 
siromašnih nalaza koji su danas 
dostupni učenjacima. 

Ali, čujmo, što sami Felupe 
kažu o svom porijeklu: Njihove 
priče nam govore o tamošnjem po- 
stojanju plemena Felupe ,,od 
početka svijeta" u uglu zemlje, 
gdje i danas borave. 

Opća je pojava da ljudi na et- 
nološkom stupnju tumače posjed 
zemlje pričama i vjerovanjima 
kojima povezuju svoje- porijeklo 
sve tamo od Vrhovnog Bića. 

Šest kilometara od Suzane, u 
predjelu zvanom Sabatule, postoji 
jedan šumski predio, kojim se ne 
smije hodati, i koji ulijeva strah i 
poštovanje, jer predstavlja sveto 
mjesto, jedno od najvažnijih mje- 
sta za sve Felupe: Sveto je to mje- 





sto, jer nije drugo do pravo mjesto 
na kojemu je Vrhovno Biće stvo- 
rilo prvoga čovjeka i prvu ženu. 

Sabatule je riječ, koja znači 
mjesto posredovanja Vrhovnog 
Bića u povijesti svoga naroda. 
Tamo, u Sabatulu, je nastala prva 
kuća, gdje je bio prvi par ljudi, a 
poslije postadoše kuće sinova i 
unučadi. Nastade veliko selo, u 
kojemu se svaki čas dijelila po 
koja obitelj, koja je pošla dalje da 
osnuje novo selo. Ali i ova nova 
sela narastoše i ojačaše do te mjere 
da osvojiše i razoriše selo iz kojega 
su potekla. Predaja pozna i ime 
heroja iz povijesti, koji razori ono 
prvo selo Sabatule, a zove se Am- 
bona. Od Sabatula su ostala samo 
,Ssveta mjesta“ kao istinski svje- 
doci posredovanja Vrhovnog Bića i 
porijekla prvih Felupa. Ta su ,,sve- 
ta mjesta okružena šumom kao 
svojim relikvijarom. 

Govorni jezik Felupa, kao 
ogranak jezičnog stabla Diola, ima 
svoju specifičnu gramatičku struk- 
turu sa složenim rečeničnim pravi- 
lima. Katolički misionari Suzane 
upravo se bave marljivim studijem 
oko priprave gramatike i oko uvo- 
đenja pisma, jer Felupe do sada 
nemaju svoga pisma, niti se služe 
tuđim. U školi koju pohađa preko 


dvjesto dječaka, misionari, uz por- 


tugalski jezik, koji je naredila por- 
tugalska vlada, uče djecu pisati i 

govoriti materinskim jezikom; pri- 
pravljaju i prijevod Evanđelja, a 
već su završili prijevod većeg dijela 
liturgijskih tekstova, tako da su 
sada obredi samo na domaćem 
jeziku uz pratnju pjesama iz njiho- 
va kraja. Jedan je, naime, misio- 
nar, odličan poznavalac glazbe, 
marljivo studirao glazbu Felupe, te 
uspio sastaviti liturgijske popijevke 
na temelju mjesnih melodijskih 
pravila. 


OBRAĐIVANJE RIŽE 


Felupe_ borave _ na području 
koje je vrlo plodno za obradu riže. 
Plodnost se ima zahvaliti prirodi 
zemljišta, ali još više dugotrajnoj 
vještoj obradi zemljišta. Sistemom 
kanalizacije čitava pokoljenja Fe- 
lupa uspjela su osloboditi od soli 
Široka područja zemlje oko poto- 
čića, koji su jako slani. Krčili su 
šumu i uspjeli su osigurati za uzgoj 
riže široka prostranstva zemljišta. 
Uzgoj riže zahtijeva napornu obra- 
du zemljišta, a tu obradu Felupe 
obavljaju isključivo jednim dugim 





asšovom. Plug i ornice ne spadaju u 
njihovu kulturu. 


Nadalje oni se ponosno hvasta- 
ju i vele: ,,Jedan Felupe nikada 
neće dopustiti da mu krava po 
maže.“ Skladno s ovom tvrdnjom, 
sigurni u sebe i ljubomorni na vlas- 
titu nezavisnost, sve prenose, pa i 
najveće terete, kilometrima dale- 
ko, uvijek u rukama ili na glavi. A 
brazde dubine 30 do 90 centime- 
tara, već prema prirodi zemljišta, 
sami kopaju ašovom radeći vrlo 
naporno, osobito kad kiše padaju. 
Oni namjerno koriste kišno vrije- 
me radi mekoće zemlje, te u kiš- 
nom razdoblju pripravljaju rižina 
polja. 

Obrađivanje riže na kišom pop- 
lavljenom zemljištu upotpunjava 
obrađivanje riže na zemljištu bez 
brazda, na ledinama palminih 
krčevina. Proizvodnja ovakve vrste 
malo nosi, ali je prednost u tome 
što usjevi rano dozrijevaju, jer je 
žetva već u listopadu pa služi kao 
pripomoć u očekivanju nove žetve 
u prosincu=siječnju ... 

Riža zauzima 75% od ukupne 
proizvodnje jedne kuće Felupe. 


Ostalo otpada na uzgajanje mani- 
oke, kikirikija i prosa. Obrađivanje 
riže prva je djelatnost zajednice 
Felupe. Sve se drugo gleda pod 
tim vidom. Riža ima svoje mjesto 
u religiji, u mitovima, u pravnim 
normama, uvjetuje druge djelat 
nosti i određuje kalendar društve- 
nog i vjerskog života. Sve što je 
povezano s rižom, sveto je. A 
samo je Vrhovno Biće u zoru vre- 
mena darovalo narodu Felupe riži- 
no sjeme. U mjestu Suzana štuje se 
jedno sveto mjesto, gdje je pao s 
neba kamen, koji je Vrhovno Biće 
poslalo, u koji je bilo zatvoreno 
rižino sjeme. 

Vrhovno Biće daje riži snagu 
da raste. Ona šalje i kišu s neba. 
Radi svega toga obrađivanju riže 
prethode, prate i slijede sveti obre- 
di i prinosi (žrtve) Vrhovnom Biću 
i duhovima zagovornicima — o 
kojima će još biti govora —, a sve 
to s ciljem da bi dali zemlji plod- 
nost, kišu s neba i oproštenje gri- 
jeha. Neplodna je godina kazna za 
grijeh, koji je učinio pojedinac ili 
zajednica. 

Na kraju svake žetve, kad se 
sva riža spremi u spremišta, prije 


za 


nego se počirmje trošiti nova riža, 
održava se svečana ceremonija na 
kojoj se Vrhovnom Biću posvećuju 
prvine od sakupljene riže. Svaka 
obitelj prinosi 4 pregršta riže, koji 
se postavljaju, na drveni pleter, na- 
pravljen uz jedno sveto mjesto na 
rižinu polju, i tamo se ostavlja za- 
uvijek, jer se posvećuje kao vlas- 
ništvo Vrhovnom Biću. 


RIBOLOV I LOV: 
ZAPOSTAVLJENA 
ZANIMANJA 


Uzgajanje stoke se svodi na ne- 
koliko grla goveda, nekoliko svi- 
nja, koza i peradi. Ali ovo ne spa- 
da u kućnu ekonomiju, nego mu je 
svrha čisto religiozna. Životinje 
žrtvuju i ubijaju samo u vjerskim 
prigodama, a meso tih životinja 
jedu samo na skupnim gozbama, 


bilo da se okupi malo društvo, bilo 


cijelo selo. 

Ribolov bi trebao predstavljati 
znatan izvor prihoda, jer se zna da 
su potoci u tome kraju jako bogati 


ribom, ali se oni služe jednostav- 
nim oblicima ribolova, zbog čega 
je količina tako ulovljene ribe 
dostatna tek da se pokatkad u 
tjednu obogati monotoni tanjur 
kuhane riže začinjene samom 


-. solju. Rijetko će kad ostati pokoja 


riba viška da se odnese na prodaju. 
Pazar se održava samo u mjestu 
Suzana za čitavo područje Felupe, 
i to svakih 6 dana tj. na početku 
tjedna Felupe, koji kod njih traje 
samo 6 dana (šestica, a ne sedmi- 
ca!). Ribu obično mijenjaju za so i 
ružu. 

Ljudi ribu love koševima ili 
nekom vrstom brane. Žene na 
protiv .love ribu na drugi način, 
čunjastom košarom tupoga vrha 
visine oko pola metra. Mučno je 
to, i malo se ribe uhvati. Takvim 
se ribolovom bave žene i djevojke 
iz čitavog dijela sela zajedno, njih 
50—60 osoba. Ribolov počinju u 
dogovoreno vrijeme. Sakupe se 
kod potoka u vrijeme oseke mora. 
Idu u zbijenoj grupi gazeći duboki 
mulj, a voda je samo pedalj visoka. 
U to malo blatne vode, hodajući 
dalje i dalje, umaču košaru uvijek 
iznova sve do dna, držeći je za 
rubove na gornjem otvoru. Kad 
osjete da se nešto praćaka u ko- 


šari, zamaču ruku da uhvate ribu 
pa je onda meću u košaru pričvrš- 
ćenu na glavi. lako je u potocima 
mnogo ribe, ipak žene na tako 
jednostavan način ulove 
malenkost. 

S obzirom na ribolov kako Fe- 
lupe prakticiraju, valja primijetiti 
da oni znaju kako se može uloviti 
obilje ribe. | sposobni su za to. 
Jednog sam dana zamolio jednog 
mladića da pođem s njim loviti 
ribu pa sam mjerio vrijeme, i za 
jedan je sat lukom | strelicom 
ulovio dobrih 58 komada. Pa ipak 
Felupe love ribu bez oduševljenja. 
Oni ne cijene tu djelatnost, pa 
iako ribe ima koliko voliš, oni 
ribolov smatraju . gubljenjem vre- 
mena. Ne mare oni za pecanje. Idu 
malokad u tjednu (šestici) i neće 
ni da pokušaju bogatiji ribolov. 
Upravo zanemaruju korisniji po- 
stupak hvatanja ribe, a hvataju tek 
toliko da priskrbe prismok za svag- 
danji stol i za tržnicu. Neko odu- 
ševljenje za ribolov — po njihovom 
— spada na ,,dangube zapadnja- 
ke“. 

Felupe se diči obrađivanjem 
riže. To mu je ponos. A kad vidi 
kakvog stranca, koji tamo slučajno 
dođe ili doseli iz kojega susjednog 
područja u njihov kraj, i bavi se 
ribolovom tada ga oni s prezirom 
susreću, ne samo zato što je stra- 
nac, nego upravo zbog toga što se 
bavi ribolovom: Za Felupe je nor- 
malno baviti se obrađivanjem riže, 
a prinos od lova i ribolova samo je 
nužno zlo. Ne mari ni za lov, iako 
je rođen lovac i živi u zemlji pre- 
bogatoj pticama i divljači. Već od 
malih nogu Felupe prave vješte 
zamke na okidač sa štapićima, koji 
su lukom nategnuti, te odskaču na 
najmanji dodir. Upotrebljavaju i 
lijepak od smole za lov na ptice. 
Valja im priznati da su izvanredno 
obdareni lovačkim instinktom i 
sposobnošću. | sama im zemlja 
pogoduje ovoj njihovoj djelatnosti, 
jer ogromna gola prostranstva 
pokrivena vegetacijom ispunja bez- 
brojna divljač, ne samo u kišno 
doba, nego još i više mjeseci iza 
kiše. Na ovim je prostranstvima 
veliki lov uvijek plodonosan jer 
divljač nema drugog skloništa do 
trave. Rižina su polja za sušna vre- 


mena nastanjena brojnim pticama. 


Palmici i šume puni su makaka 





(vrsta majmuna), gazela, divljih 
koza, a nađe se i leoparda. 

Felupe idu u lov pojedinačno i 
grupno. Godišnje bude veliki za- 


. jednički lov, kada su svi stanovnici 


sela u pokretu. Tada vlada praz- 
ničko veselje. Taj godišnji lov pra- 
te prastari obredi koji dobivaju 
proročki karakter. Naime, Felupe 
odgonetaju prema uspjehu lova, da 


.li će buduća žetva riže biti siro- 


mašna. U slučaju da se lovina po- 
kaže ograničena i jalova, i po 
tome, predvidi jalova žetva riže, 
sakuplja se čitavo selo da prinese 
žrtvu Vrhovnom Biću i duhovima, 
za grijehe zbog kojih su izgubili 
njihovu naklonost. 

U lovu, osobito lukom i streli- 
com, očituje se izvanredna fizička 
sposobnost ovoga naroda. Doista 
iznenađuje vještina nišanjenja — 
strelicom obaraju pticu u letu — 
zadivljuje jakost i sposobnost trča- 
nja, vještina maskiranja, te sposob- 
nost biti nepokretan u šumi satima 
i satima. Oko imaju oštrovidno 
kao u malo koga od nas. Sudje- 


- lovao sam u jednom lovu koji su 


organizirali mladići mjesta, ali moj 


13 





je doprinos razočarao sve, a mene 
najviše. Makaki-majmuni i neke 
ptice znaju se tako pritajiti, oso- 
bito zbog zelene boje perja, da 
potpuno nestanu iz vida. Jedno- 
stavno ih nema. Da, za mene, ali 
ne za mladiće Felupe, koji ih na- 
kon časovite apsolutne šutnje i 
motrenja, uočavaju i tako vješto 
nanišane_ da _malokad promaše. 
Usprkos ovih lovačkih sposobnosti 
i bogatstva zemlje, Felupe ne troše 
mnogo vremena na lov. Za lov vri- 
jedi isto što i za ribolov. To je 
zapostavljeno i sporedno zanima- 
nje, čemu Felupe ne pridaje zna- 
čaja. 


PALMINO VINO: a 
SLATKO OBREDNO PICE 


Palmino je vino biljni proizvod 
koji mnogo troše, i ono kod njih 
ima posebni društveno-religiozni 
karakter. Palma predstavlja najras- 
prostranjeniju vrstu drveta u zem- 
lji Felupe. Ona je suradnjom čov- 
jeka preuzela prvo mjesto svim 
drugim biljkama. Iz ove tipične 
biljke u pokrajini Felupe vadi se 
mliječ, poznat kao ,,palmino vi- 
no", bjeličaste boje, slatkog okusa 
prije vrenja, a kiselkastog poslije 
vrenja. Svaka obitelj ima svoj ko- 
mad palmika, koji iskorištava to- 

kom dugog nasljeđivanja. Međe se 
strogo poštuju. 

Rad na vađenju mliječa traži 
naročitu opremu, kao i čitav niz 


kretnja po nekom ustaljenom 
obredniku. To se s pravom može 
nazvati ,,obredom“, jer vi tu očito 
zapažate stanovitu religioznu 
svrhovitost. Eto na primjer, prve 
kapi koje izlaze iz otvora načinje- 
na na biljci, ne smiju se doticati: 
one su prinos Vrhovnom Biću. 

U vrijeme suše, kada sa palma 
vrebaju otrovne zmije, kao u vri- 
jeme kiše, momci i ljudi svako- 
dnevno odlaze u palmike kilomet- 
rima udaljene noseći na ramenima 
svu potrebnu opremu. Ona se sa- 
stoji od dvije do tri vrste bradvi ili 
noževa za pravljenje otvora na 
biljci, od posuda napravljenih od 
izdubenih drvenih plodova, a koje 
odlično služe za prenos i čuvanje 


tekućina, te od klasične naprave 


koja služi za penjanje na drvo i do 
deset metara visine. Ova je naprava 
zapravo debeli remen napravljen 
od drvene kore, koji Felupe zave- 
zuje omotavši ga oko svojih leđa i 
oko stabla. Zatim počinje penja- 
nje: držeći se rukama za dva kraja 
remena, oslanja se nogama na lake 
izbočine palme. Oslonjen teretom 
tijela na zadnji dio remena, rit- 
mički trza ramenima podižući u 
isto vrijeme remen na više sve dok 
ne pronađe izbočeno mjesto gdje 





će stati nogama. Stigavši tako do 
vrha drveta Felupe načini otvor na 
palmi i postavlja posudu koja se 
polako počinje puniti mliiečom. 
Nakon 12 ili 24 sata, već prema 
vremenu i veličini posude, vraća se 
da pokupi posude, koje su sad već 
pune mliječa što izlazi iz otvora na 
drvetu. 


Dio ovoga ,,vina“ popiju ljudi 
koji dolaze na razgovor ugodni i 
šaljivi, jer Felupe u tome uživaju, 
osobito kad se nađu u kakvom sje- 
novitom kutku palmika. Piju ga i 
navečer, okupljeni oko vatre. Ipak 
se glavnina popije za vrijeme svetih 
obreda. Kod tih obreda svećenik 
izlijeva školjkom jedan dio pal- 
mina vina u šupljinu, uz koju se 
nalazi jedan kočić. Šupljina i 
kočić, ta dva bitna. elementa, 
označuju svako ,,sveto mjesto“. O 
tome će biti riječi kasnije. 

Vjernici sjedeći na trupcima, 
dodaju jedan drugom vrčeve pune 
palmina vina, pa prinose ustima da 
bi obilato srknuli, ali najprije pušu 
po površini vina da rastjeraju 
kukce, slamke i druge nezvane 
goste koji bi u grlo. 


Obrađivanje željeza: sveti zanat 


(Nastavit će se) 

Profesor Muhamed  Talbi, 
docent na sveučilištu u Tunisu, ne- 
davno je održao konferenciju na 
Papinskom Institutu za arapske 
studije u Rimu. Tema je ove kon- 
ferencije bila: ,,Dijalog i Islam — 
razmišljanje o toj aktuelnoj temi." 

lako je činjenica da su već go- 
dinama uspostavljeni mostovi 
između Rima i Islama, dijalog još 
nije ni započeo. Preko 600 mili- 
juna katolika i preko 500 milijuna 
muslimana još nisu sposobni da za- 
jednički razgovaraju, konstatirao 
je govornik i prešao od te gorke 
činjenice na sjajni ispit odgovor- 
nosti svakog sugovornika. Na kon- 
ferenciji su prisustvovale mnoge 
ugledne muslimanske i kršćanske 
ličnosti. 


Jed 


muslimansko 


gledište na 
muslimansko- 


kršćanski 
ijalog 


Donosimo samo neke od misli, 
koje su iznijete na ovoj konferen- 
ciji: 

U muslimanskoj objavi nema 
ničega što bi se protivilo dijalogu 
sa kršćanima, naprotiv, ima reda- 
ka, koji potiču na razgovor, kao 
npr. (Koran, 29, 46): ,,Razgova- 
rajte s narodom Knjige (to jest, s 
onima koji čitaju i cijene Sveto 
Pismo) na posve besprijekoran 
način...i kažite: Mi vjerujemo u 
ono što je vama objavljeno, i naši 
vaš Bog samo je jedan jedini Bog, i 
njemu smo svi pokorni.“"' 

Stoga se pitamo: Zašto dijalog 
kroz stoljeća nije napredovao i nije 
se razvijao, a nesuglasice se nisu 
mogle sretnije rješavati? Odgovor 
valja tražiti u povjesnom optere- 

ćenju, što je pogodovalo raspra- 
vama i više držalo do žestokih 
nastupa, nego do iskrenosti. Di- 
jalog danas sve poziva da prouča- 
vaju duh objavljenih religija i da 
pređu preko žalosnih prepreka 
prošlosti. 


TEŽAK DIJALOG 


Nije sve samo u tome da se 
zaboravi prošlost, jer, nažalost, i 
sadašnjost obiluje teškoćama. Po- 
stoji opasnost da dijalog sretno ni 
ne započne zbog odsutnosti veli- 
kog broja muslimana i nesprem- 
nosti za dijalog. Postoji velika ne- 
jednakost među sugovornicima. 
Sav se islamski svijet danas nalazi 
na području koje je razbaštinjeno, 
bilo u materijalnom bilo u inte- 
lektualnom pogledu — na nerazvi- 
jenom području. 

Nasuprot brojnim kršćanima 
poznavaocima islamskog naučava- 
nja, nema vam ni jednog muslima- 
na — u koliko mi je poznato — 
poznavaoca Krista, koji bi dobro 
poznavao kršćansko naučavanje. 
lako je ova nejednakost stvarna, 
ne treba je prenaglašavati i baš je u 
interesu islamskog svijeta da se 
prevlada. 

Islam stvarno nema drugog iz- 
bora: ako ne zauzme svoje mjesto 
u svijetu i ponovo se ne svrsta u 
povijest putem dijaloga, u opas- 
nosti je da posve izgubi tlo na 
ovom svijetu koji se brzo preobra- 
žava. 

Potrebno je i nadalje, kada pre- 
stanu poteškoće u vezi sa počet- 
nim razvojem, bdjeti da se dijalog 
ne prekine. Treba, nadalje, osigu- 
rati bolje uvjete za uspjeh. Prvi se 
uvjet sastoji u tome da se zapriječi 
svako oživljavanje duha polemič- 
nosti, makar se taj krio pod vidom 
samoga dijaloga. Dijalog ne smije 
imati za cilj, očit ili prikriven, 
obraćanje drugog. Tako, 'na pri- 
mjer, paternalistički ton u djelu 
Henti Nussle — a pod naslovom: 
»Dijalog s Islamom", nikako nije 
poželjan _ u muslimansko-kršćan- 
skom dijalogu. Oživljavati polemi- 
ke koje dijele vjernike, znači samo 
povećavati broj onih kojima 
,Papir pao s neba nema šta reći.“ 


(Iz: MONDO E MISSIONE, II 1972.) 


Crkva je 
UBI SIJELE: 
ili zakržljala 


Na zadnjoj Skupštini Svete 
Kongregacije za Evangelizaciju 
Naroda koja se održavala u Ri- 
mu u travnju prošle godine, 
referent kardinal prefekt ove 
Kongregacije Agnello Rossi je 
iznio _ nekoliko vrlo značajnih 
misli: 

»Potrebno je, da posebne 
Crkve, zadržavajući s pravom 
vlastite predaje, skladno se 
uključuju u crkvenu zajednicu. 
U organizaciji i u upravi svih mi- 
sija mora postojati jedinstven i 
dosljedan upravni kriterij, a po- 
sebne Crkve, iako mlade i još 
slabe. moraju biti misijske". 

Kardinal Wright ie predložio 
nekoliko važnih načela: ,,Su- 
odgovornost. Svaki kršćanin je 
suodgovoran za ono što se u 
Crkvi događa i stoga mora pre- 
uzeti vlastite obaveze u službi 
cijele Crkve. Potpomaganje: Što 
može učiniti običan vjernik, ne 
treba rezervirati svećenicima, a 
što trebaju činiti svećenici, ne 
treba rezervirati biskupu . .. 

Izmjena i dijalog. Treba 


* oživljavati izvorni misijski duh u 


svakoj posebnoj Crkvi, bisku- 
pijskoj ili župskoj, i u svakom 
kršćaninu, preko duhovne ani- 
macije svih a posebno mladih. 


. Dijalogom između Crkava 


upoznat će se gdje je hitnije pru- 
žiti pomoć.“ 

S obzirom na misijsku su- 
radnju, referent kardinal Agne- 
Ilo Rossi je potsjetio biskupe, da 
raspravljaju na Biskupskim Kon- 
ferencijama o slijedećim pita- 
njima: 

— pitanje  dijecezanskih 
svećenika, koji se posvećuju 
evangelizaciji u misijskim 
područjima, 

— pitanje pomoći misij- 
skim institutima, 

— na koji način stvoriti 
tješnje veze između misijskih 
instituta i biskupija, 

— kako pomoći iseljeni- 
ma iz misijskih područja, 

—o načinu uplaćivanja 
doprinosa, razmjerno vlasti- 
tim prihodima, za misijske 
potrebe. 

Radovi Skupštine izveli su na 
svjetlo dana uvjerenje koje vlada 
u Crkvi danas: Svaka Crkva koja 
nije u dovoljnoj mjeri misijska, 
zakržljava. 

UJAMAA — 
BRATSKA 
ZAJEDNICA 
OSVAJA 
TANZANIJU 


UJAMAA, BRATSKA 
ZAJEDNICA, IDEJA 

JE TO KOJA POKREĆE 
TANZANIJU NA BRŽI 
RAZVOJ. OBLIK JE TO 
SOCIJALIZMA AFRI- 
ČKOG IZVORNOG T!- 
PA BAZIRANOG NA 
AFRIČKOJ TRADICIJI. 
POKRET JE TO, KOJI 
BLAGOTVORNO DJE- 
LUJE U 1200 SELA 
TANZANIJE. ODLU- 
ČNO GA VODI SAM 
PREDSJEDNIK DRŽA- 
VE. 


NA SLIKAMA: 


GORE: 

(1) PREDSJEDNIK 
TANZANIJE U JE- 
DNOM OD SELA 
UJAMAA. 


DOLE: (2) SELO 
GATOKE SE DIČI 
SVOJIM MLADI- 
ĆIMA IZ POKRE- 
TA UJAMAA. 


BISKUPIJA BAUDOUINVILLE U ZAIRE-u 


(BIVSEM KONGO-KINSHASA) 


, 





Biskup iz Kalemie, koji 
nas je posjetio lanjske go- 
dine, dao nam je dragocjene 
podatke o svojoj biskupiji, 
koji će zanimati naše čita- 
telje željne da upoznaju nje- 
govu biskupiju, njezin rast i 
potrebe. 


POVIJESNI OSVRT 


Godine. 1883. došli su 


prvi misionari u pokrajinu 
Mpala, godine 1885, zatim u 
Baudouinville 1886, 

Lusaka 1896, 

Sola 1910, 
Kalemie 1917, 

Kala 1933, 

Kabalo 1934, 
Makutano 1946, 


U vrijeme kad je u njiho\ 
kraj u Kongu došao prvi 
biskup iz Belgije, gospodin 
Roelens, trgovina crnim 
robljem bila je vrlo raširena 
pojava. Trgovina ljudima 
prakticirala se svakodnevno. 
To je misionare zaprepastilo. 
Biskup Roelens nije mogao 
mirno gledati tu praksu, on 
koji je došao propovijedati 
evanđeosku Radosnu vijest. 
Stoga je odmah počeo 
otkupljivati robove i oslo- 
bađati ih, a svakom otkuplje- 
nom robu omogućivao je i 
prelaz na katoličku vjeru. 


ETNOGRAFSKO 
STANJE 


Po ovome je kraju stanov- 
ništvo jako razasuto, a dijeli 
se u ove etničke grupe: Ba- 
tabwa, Baluba, Babemba, 
Baholoholo i Bahemba. Sva- 
ka od ovih pet etničkih gru- 
pa govori svojim jezikom. 
Ipak je svima. zajednički 
jezik Swahili, koji je u Africi 
jako raširen. Propovijedanje 
Radosne vijesti (Evanđelja) i 
liturgija posvuda se obavlja 
na ovome Swahili jeziku. To 
olakšava rad svećenicima i 
misionarima. ' 


Razlike među etničkim 


grupama, kako nas izvještava , 


naš gost — biskup iz ovoga 

Konga gdje se danas nalazi 
biskupija Kalemie. Ovi su 
misionari upoznali ljude i 
kraj, te poučavali stanov- 
ništvo u kršćanstvu. Našlo se 
dosta onih koji su prihvatili 
krštenje i postali kršćani. 
Misionari su počeli osnivati 
župe i to ovim redom: Naj- 
prije je osnovana župa u 
mjestu 


Lubuye 1948, 
Lyapenda 1948, 
Nyunzu 1953, 
Mateo 1955, 
Kiambi 1955, 
Bulula 1959, 
Lumono 1960, 
Muntakuya 1967. 


kraja, bile su povodom, da su 
buknuli nemiri u Kongu u 
vrijeme nezavisnosti ove 
države. Ta je kriza ipak svla- 
dana, pa sada posvuda u ve- 
likim centrima i školama vla- 
daju dobrosusjedski odnosi i 


mirna  koegzistencija  sta- 
novništva različite narod- 
nosti. 


OPIS KRŠĆANSTVA 


Na 390.000 stanovnika 
ove biskupije ima 
141.000 katolika, 
8.900 katekumena, 
11.000 protestanata, 


ukupno: 
160.900 kršćana. 


Znatniji je, dakle, dio sta- 
novnika nekršćanski. 


UREĐENJE BISKUPIJE 


Da -bi što djelotvornije 
ostvarila svoje ciljeve, bisku- 
pija je razdijeljena na tri di- 
jela: južni, centralni i sje- 
verni. Broj župa je: 16. Sva- 
ka župa ima svoj centar, koji 
opet ima na terenu nekoliko 
kapela, škola i pomoćnih sta- 
nica, više-manje udaljenih, 
koje svećenici posjećuju 
povremeno, u 10—15 dana 
jedanput. 


BROJ OSOBLJA 


Domaćih svećenika ima: 21. 


Stranih svećenika ima: 44. 
Strane braće (lajika): 20. 
Kongoanskih Sestara ima:46. 
Stranih Sestara: 42. 


Potrebe bivaju sve veće, a 
zvanja su sada rijetka, čak i 
kod njih. U velikom sje- 
meništu samo je jedan bo- 
goslov. Udaljenost između 
pojedinih župa iznosi po 20, 
30, 70 pa i 100 km. Nemaju 
dovoljno prevoznih sredstava 
na lošim i blatnim cestama. 


ŠKOLE 


U osnovnoj je školi 
48.436 učenika sa 894 uči- 
telja. U čitavoj biskupiji 
postoji 5 srednjih škola. 
Porast školstva uglavnom 
zavisi od porasta nastavnog 
kadra, domaćeg i stranog. 
Taj kadar treba država finan- 
cirati, jer u protivnom 
biskup brzo mora doći u 
škripac radi manjka sredsta- 
va. Nemaju tehničkih ni za- 
natskih škola zbog nedo- 
statka osoblja i sredstava. 


MALO SJEMENIŠTE 


Sve do 1969. godine 
imali su, kako javlja isti naš 
gost — biskup iz Kalemie, 
tradicionalno sjemenište, ali 
to nije davalo nikakvih rezul- 
tata, jer je duh miladih bivao 
sve lošiji. Sada primaju mla 
diće dobrovoljce, koji žele 
biti kršćanski odgojeni i koji 
traže novi životni put. Živo 
se nadaju da će među njima 
niknuti zvanja. Na -preda- 
vanja idu zajedno s vanjskim 
đacima. 

"Ovako izgleda stanje 
biskupije Baudouinville, koja 
se nalazi u sred Afrike. Opis 
donosimo skoro doslovce 
prema opisu koji nam je 
poslao njezin duhovni pastir. 

Naš je prijatelj i gost iz 
Afrike imao toliko povjere- 
nja u nas pa nam je iznio sa 
svom tjeskobom i mnoge od 
svojih briga koje ga taru. Evo 
nekih od njih: 


MATERIJALNE 
POTREBE 
BISKUPIJE: 


1) Hitno je nabaviti jedan 
Land Rover, ili druga dobra 
kola za prevoz bolesne djece 
iz župskog internata u Lu- 
saki do bolnice udaljene 50: 
km. g 

2) Nužno je čim prije sa- 
graditi stanove za profesore, 
posebno one strance (cijena 
ovih stanova bila bi oko 
49.155 američkih dolara)? 

3) Za liječenje jednog pa- 
raliziranog dječaka u bolnici 
udaljenoj 2.000 km, visina 
troškova je oko 1.500 do- 
lara. 

4) Veći pisaći stroj potte- 
ban je samom biskupu. 


POTREBE BISKUPIJE U 
OSOBLJU: 


1) Tri profesorice za rad 
u Obiteljskom institutu. 

2) Nekoliko dobrih sve- 
ćenika voljnih za službu. 

3) Nekoliko: Sestara sa 
stručnom spremom, za naš- 
tavničku službu, posebno za 
predavanje engleskog jezika. 

Kako se iz gornjih riječi 
vidi, naš biskup — gost iz 
Afrike ima puno povjerenja 
u nas i u naš kršćanski žar i 
spremnost da pomognemo 
narodu na putu razvoja 

Istina, neke su potrebe 
tolike, da nijedna naša bisku- 
pija ne bi mogla izići u su- 
sret, kao npr. izgradnja onih 
17 profesorskih stanova. 
Moglo bi se, međutim, govo- 
riti o nabavci kakvog vozila 
za prevoz bolesne djece, jer 
je poznato, da kod nas fabri- 
ke: prave odgovarajuća vozila 
i da ih čak pojedinci nabav- 
ljaju. 

Živa je nada ovoga ured- 
ništva, da će se brzo naći ko- 
ja biskupija, koja će nabaviti, 
barem, pisaću mašinu za ovo- 
ga prijatelja — biskupa, ako 
se, možda, koja nadbiskupija 
ne podiči nabavkom auta za 
prevoz bolesne djece. 

U svakoj će ovoj akciji 
naše uredništvo izvršiti 
posredničku ulogu s najve- 
ćim veseljer. : 





Upravo sam još jednom pročitala 
,,Djela apostolska“. I opet ponovo na 
njih mislim. Dopustite mi da to činim 
skupa s vama. Dvije misli očito se na- 
meću: 

U vrijeme dok nisu postojale agenci- 
je, avioni i sve udobnosti putovanja, 
Pavao nije mirovao. Išao je u Misije — 
ne u misijski kraj, nego u Misije, neko- 
liko tjedana, nekoliko mjeseci, godinu i 
po. Budio je vjeru, osnovao zajednicu, 
povjerio joj brigu oko daljnjeg rasta 
Crkve, u Korintu, Antiohiji ili negdje 
drugdje. Poslije toga bi odlazio, pa se 
opet navraćao, kad je to trebalo, kad bi 
ga trebali. 

Izgleda, da su nam i prvi misionari 
Evrope donijeli vjeru na isti način ,,u 
prolazu". Treba li u onom ,,Kako su 
krasne stope apostola gledati nešto 
preživjelo, danas mrtvo? 

Od čitanja ,,Djela'* hvata me vrto 
glavica. Nisu li apostoli suviše bil 
hitri? Nisu li hodali suviše brzo? Ili 
smo mi trome? Nismo li, nastavljajući 
njihovo djelovanje, postale sporije? Ili 
su, možda, oni pokrenuti nekom gorlji- 
vošću koja je njih izjedala, a koja nas 
više ne izjeda? 

Jesmo li mi ,,u prolazu"? Isus je 
prolazio čineći dobro. Nismo li mi su- 
više usidrene? Došavši raditi za druge, 
ima tome dosta godina, mi počimamo 
raditi s drugima, a za mnoge ostaje još 
najteže da se učini: djelovati u službi 
drugih, prema onoj ,,biti na službu ne- 


komu", biti tu da se stavimo na raspo- * 


laganje našoj braći u Crkvi ili, čovje- 
čanstvu, sretne zbog posjeda Rađosne 
Vijesti, koja nam daje smisao životu, 
spremne omogućiti svima koji žele, da 
upoznaju istu sreću. « 

Nije li nam zadatak pronaći način 
djelovanja Pavlovih Crkava, koje ne 
mogu biti na štetu Petrovoj Crkvi, nego 
na korist. 


Apostoli u ,,Djelima* izgledaju 
neobično pokretni. Od tada, mi smo se 
motorizirale, i usidrile. Kad ne bih raz- 
mišljala, mogli bismo o tome rasprav- 
ljati i našlo bi se isprika za naš tako 
spori hod: isprike civilizacijom, razli- 
čitom kulturom, objašnjenja eko- 
nomskim razlozima, nerazvijenošću 
koja u ono vrijeme nije otežavala dje- 
lovanje, psihološkim razlozima ... 


Da, moglo bi se o tome raspravljati. 
Istaknimo, također, da u ,,Djelima“ 
nitko nikome vjere ne nameće. Tek 
kasnije se to pokušalo... Pa ipak, zar 
mi nismo na pragu jednog važnog prila- 


gođavanja, jedne dobre ,,revolucije'? 


Oni koji su, kao i mi, stoljeće ili skoro 
stoljeće u zemljama koje više nisu mi- 
sijske, ne trebaju li se ti zamisliti nad 
tom svojom prisutnošću? Jesmo li opet 
našli smisao MISIJA s njihovim 
stručnim apostolima, s vlastitim posla- 
nicima-misionarima? Neće li Pavlove 
Crkve ponovo steći svoj dinamizam? U 
mom razmišljanju vidim misionare, koji 
uzimaju svoj štap i odlaze. Ne varajte 
se! Ne radi se nipošto o tome, da se 
kaže ,,Ciao" ili ,,Bye-bye", nego se radi 
o tome da se treba staviti na raspola- 

,Djela apostolska"... 
U Usporavanju ? 





Preveo: Mile Aničić 


—ra== 


Sestra Marie Jean-Bernard, u družbi Bijelih sestara 20 godina, 10 godina 
misionarka u državi Mali, 4 godine upraviteljica juniorata. Diplomirala 
žurnalistiku (Lille), socijalne i ekonomske nauke (Sorbonne), te doktor 
socijalnih nauka (Universite Catholique de Paris). 


ganje . .. s uvjerenjem, koje se provodi 
u djelo, da ono što mi činimo, može 
učiniti i jedan domorodac, i on će to 
uskoro i činiti. Na nama je da mu pu- 
stimo, da se to ostvari. Što nas prije 
nestane s toga mjesta, to će vidljivije 
biti djelovanje milosti Božje i veća 
uspješnost nekadašnje naše nazočnosti. 
Usporavanje je samo prividno. 

Različiti zadaci koje treba ostvariti, 
prema prilikama, tražit će mnogo 
nas, a mi ćemo mnogo i doprinijeti. S 


osjećanjem opet pronađenog puta, za- 


mišljam, misionari su sposobni dugo 
raditi uvijek s drugom braćom. Tko je 
to iskusio, osjeća za tim neku čežnju. 
,»Raditi dugo vremena“, jer za jedno 
razmjerno kratko vrijeme sposobni su 
svi stručnjaci svijeta, pa čak i nestruč- 
njaci. 

lako je ovo samo razmišljanje, ovo 
razmišljanje ne  protuslovi nimalo 
prvom. Misionar radi cijelog svog života 
s različitom braćom, to ne znači s 
istom braćom, koja, uostalom, više 
neće biti toliko različita. 

Ne poznam boljih uvjeta kako će 
nastati takvi misionari, nego da to bude 
jedna međunarodna Kongregacija. 

U dobi izbora poziva, kad smo iz 
svoje sredine, svoje zemlje, svoje kultu- 
re poprimili elemente svoje zajednice, 
mimo usmjeriti svoj život, ne prebrzo, 
da ne bism'o kasnije ustuknuli, prema 
Sestrama druge kulture, jezika, menta- 
liteta, da zajedno hvalimo Gospodina, 
živimo i svakodnevno radimo. To znači 
stupiti u katolicizam i bratstvo. Ovo 


"bratstvo između nas, koje smo se oku- 


pile s četiri strane svijeta iskupile se u 
Njegovo Ime, bit će otvoreno svima. 

Od nas se stalno zahtijeva da pre-. 
đemo od rada ,,za" na rad ,,sa", u 


službi jedni drugima, slobodno i s lju- 
“bavlju. 


Iskazujući ljubav, pomagati 
jedni drugima do oslobođenja. 


Na pohvalu je mojoj Kongregaciji: 


koja je išla brzo, barem u početku. Mi 


smo još na glasu, da mnogo trčimo, ali 
to nije više u istom zanosu. 


Napuštajući razmišljanje o buduć- 
nosti, pogledajmo prošlost! Godine 
1869, Alžir; 1882, Tunis; 1894, Tanza- 
nija; 1895, Kongo-Kinshasa; 1897, 
Mali; 1899, Uganda; 1902, Zambija; 
1907, Kenija; 1908, Burundi; 1909, 
Ruanda; 1911, Malavi; 1912, Gornja 
Volta; — nakon kratkog predaha 1928, 
Gana; 1938, Gvineja. 


Zatim? Kažemo da samo treba ići 
na teren, da u životu katkada treba i 
zastati... gledajući naše prve Sestre, 
vidimo da su često bile hrabrije od nas, 
i već se pojavljuje potreba ,,povratka na 
izvore“. Međunarodnost je naš križ, 
naša dika, naše bogatstvo i konačno. 
veliki dar od Gospodina. 


Ako se babilonska kula može pro- 
matrati pod vidom bogatstva, koje do- 
nosi raznolikost jezika, mi nećemo taj 
događaj povezivati s uzorom nesloge. 
Međunarodna Kongregacija, potpuno 
ostvarujući bogatstvo raznolikosti je- 
zika i kulture, željela bi biti bratska 
Kula Babilonska. Još više nego kula, 
dom svima otvoren, da svi mogu ući, ne 
zato, da bi stvorili neku bezličnu masu, 
nego gdje bi svatko mogao biti ono što 
jest uz pomoć drugih, gdje bi se svatko 
zvao svojim imenom, jer samo u nebu 
neće više biti ni Židova, ni Grka..." 
Jednom riječju, opet se vratiti, i služiti 
Radosnu Vijest. Ako je međunarodnost 
doživljena, nije li to najbolja misijska 
priprava? 

Kao žena nemam ništa posebno 
reći, ali kao redovnica-misionarka, da, 
sigurno ... moje razmatranje je samo 
kap vode koja se izlijeva, mali dio one 
Radosne Vijesti, koju cijeli moj život 
želi propovijedati. Jesam li to rekla kao 
žena? Sigurnoj;-ali što to znači? Po- 
đimo, — ne ostanimo na mostu — jer 
misijski život od nas zahtjeva, da 
pođemo. Misijska nas djela potiču. 


a nn mm a mm daš o o m mm ra m — i 


»idite 


naučavajte..." 


Moderna vjerska pouka 
mora težiti 

za razvojem 
zrele vjere 

ne samo 

kod pojedinca, 
nego 

i kod kršćanskih 
“zajednica. 
Vjerska pouka 
mora vjeru 
uključiti u život 
i tako postati 
životni elemenat 
djelovanja Crkve. 


(Kard. Wright 

pri otvaranju 
katehetskog kongresa 
u Rimu, 

rujna 1971.) 

NIGDJE U SVIJETU NEMA 
TAKO VISOKOG POSTOTKA 
ČASNIH SESTARA NA BROJ 
VJERNIKA KAO U JAPANU. 
NA SVAKIH 63 VJERNIKA 
JAPANSKE NACIONALNOSTI 
JEDNA JE ČASNA SESTRA. 

KIMONO-NOŠNJAMA. NISU 

; KRŠĆANKE, ALI NJIHOVI 

| RODITELJI IZVANREDNO 

: CIJENE KRŠĆANSKE 

' MOTIVE, KOJI NADAHNJUJU 





* LIJEPO PONAŠANJE. 





| 





= 


Ke. Bmae 








NEĆE MLADI! 
NJV JN U) 


MLADI SU RAZJARENI. 
MLADI SE BUNE PRO- 
TIV KONVENCIONAL- 
ms live€iranja 
PROTIV DRUŠTVA 

BEZ IDEALA, VIŠEG 

| LJUDSKOG, PROTIV 
PSIHOLOŠKOG, MORAL- 
PreremupitisloAnjere) 
masile dika! Wu-ie8 
TIV BANALNE SENTIME- 
NTALNOSTI U UMJET- 
Njesum asim 
Ton aci =raš enelei 
UNIFORMIZMA (12 
GOVORA PAVLA VI, 
DANA 25. RUJNA 1968.) 

















ŠTA SU TO MISIJSKI INSTITUTI 


POD POJMOM MISIJSKIH INSTITUTA PODRAZUMIJEVAJU SE REDOV!, KONGREGACIJE, INSTITUTI | UDRUŽENJA 
MUŠKA I ŽENSKA KOJA RADE U MISIJAMA. : 


MNOGOBROJNI SU MISIJSKI INSTITUTI NASTALI U SAMIM ZEMLJAMA ZA EVANGELIZACIJU. 


NA SLICI: SESTRE IZ BENEBIKIRA, ČLANICE INSTITUTA OD PO PRILICI 300 SESTARA, RADE U KONGU | U 
RUANDI. 

DANA 18. SIJEČNJA 
1972. DOBILI SMO 
PISMO OD 
GOSPODINA 
ALBERTA ONYEMBO. 
BISKUPA IZ 

KINDU —A 
(DRŽAVA ZAIRE: 
BIVŠI 
KONGO-KINSHASA ). 


.PISAO GA SAM NAŠ 
PRIJATELJ BISKUP 

IZ OVE AFRIČKE 
DRŽAVE NA NAŠEM 
HRVATSKO-SRPSKOM 
JEZIKU. SMATRAMO 
DA JE TO PRVO 
PISMO, KOJE JE 
JEDAN BISKUP 
ROĐENI KONGOANAC 
h NAPISAO NA 
NAŠEM JEZIKU, A 
RADI SADRŽAJA. 
ZNAČAJNOG ZA 

SVE KATOLIKE 

KOD NAS, DONOSIMO 
CJELOVITI TEKST 
TOGA PISMA, 

KOJE GLASI: 





, 





AFRIKA ZOVE 


KINDU, 9. JANUARA 1972. 
PISMO PREUZVIŠENOM BISKUPU SARAJEVA 


PREUZVIŠENI, 


Evo dodajem s mojom molbom još breme, na teret vaših već mnogobrojnih 
briga. Moja biskupija, izmučena pobunom (rebellion) 1964. godine, tri puta je veća 
nego cijela Belgija. Radi nedostatka svećenika tri misijske postaje ili župe su još 
uvijek odonda zatvorene, na veliku tugu tih stanovnika. Samo ih pokadkad posjeti 
misionar iz susjedne misije. Imam dvadeset i tri svećenika za petnaest misijskih 
postaja ili župa. Od toga. imamo u gradu Kindu tri velike župe. To je premalo kad 
između tih dvadeset i tri ima starih čije je zdravlje slabo. Pa onda više škole koje 
okupiraju više svećenika kao profesore. 

Preuzvišeni, mogu li se nadati da će moj vapaj za pomoć naći odjek kod vas? 
Hoćete li Vi pozvati ljude dobre volje za moju izmučenu biskupiju da bih mogao 
otvoriti barem jednu napuštenu misiju, ili nadomjestiti svećenike u školama, da bi 
se oni mogli baviti pastvom? a 

Urođeničkih svećenika ima samo tri; jedan od njih je moj vicaire general star 
58 godina. Samo su tri mladića otišla u veliko sjemenište, a to je jako malo. 

Hoće li biti moguće da mi pronađete jednu redovničku (mušku) udrugu bilo 
Franjevaca, Dominikanaca, Kapucina, Salezijanaca ili Isusovaca, koji bi se htjeli 
zauzeti za naše misije. Oni bi mogli preuzeti rad na koji bi radije pristali: predavati 
kao profesor u College, ili Katehističku školu, ili raditi na župama pastoralnu 
službu. 

Računam posjetiti po prvi puta Vašu lijepu zemlju u ožujku 1972. Po 
Vašem posredovanju želio bih odmah početi pismeno se sporazumijevati s kojom 
od tih Udruga koje će nam dati buduće misionare. zi 

Ufajući se da ćete mi odgovoriti pozitivno, primite, Preuzvišeni, moje 
najveće poštovanje. 


A. Onyembo- 


Mons. Onyembo Albert, 
Biskup KIND Ua(Maniema) 
Republika Zaire. 


*% 


Što ćemo odgovoriti našem gostu, kad u ožujku dođe iz Afrike? 

Za sada mi je poznato samo to, da postoji jedan svećenik, koji je spreman 
povesti brigu za školovanje jednog mladog bogoslova iz biskupije našeg gosta, kako 
bi ovaj preuzeo jedno mjesto od spomenutih kritičnih mjesta. Možda, naši vjernici, 
redovnici—svećenici i biskupi imaju mnogo ljepših planova, kojim će razveseliti 
našeg gosta za koji dan, kad stigne iz žarke Afrike u našu hladnu zemlju. 

Ovome će uredništvu biti posebno veselje, ako mognemo gostu,. mjesto 
buketa cvijeća, pružiti pregršt naših lijepih ponuda za misijsku saradnju s bisku- 
pijom Kindu u ovoj prijateljskoj zemlji u Africi. 

Iz 
MIT DILCA ZI: 
ugla 


Uspoređujući našu misij- 
sku djelatnost s onom drugih 
naroda, vidimo da se ne mo- 
Žemo 

Pokraj onoga što naum je 
nemoguće učiniti za Misije, a 
čime se ispričavamo, mnogo 
je toga što možemo učiniti, u 
ne činimo. 

Ne možemo. dakako, biti 
zadovoljni samo  pokreta- 
njem misijskog časopisa. ako 
uz to ne budemo spremni na 
Sur adnju. u širenju misijskih 
intormacija kod najširih slo- 
jeva našeg nuroda, i ako sami 
ne budemo gaji misijsku 
kulturu. 

Zajednički ćemo tražiti 
(KOJ I FE DJE GITA IH 

Sto mi možemo učiniti za 
Misije, u ne činimo? 

: * na tom području 


Nitko od nas ne zna i ne 
može riješiti sve probleme, a 
Zajednički možemo mnogo 
učiniti za rast Crkve kod nas. 

uopće. Jedino misijsku 
(PES RTS TON TUNNI CZE 
NIZU VI. 

Sizurno nećemo dopustiti 
da Radosnu vijest" bude 
NEGEV IR STU SES VEKA JET KOKER 
ona mora biti nassviju 

Zelimo informirati 1 bin 
imtormirani o svemu sto « 
ulna na Slanje CK 
keu svijet. Samo o 
lome ni o čemu drugom. 

(plavno smo željeli da 

DrOLJEDMOM — CVatu Tile 
srampe pojavi i jedan isklju- 
zivo musijski list. Vjerujemo. 
Ju se pojavi časopisa. koji 
MRPANVUMEEESEKE SE 
formaciju ikultu- 
ra kod nus, vesele svi nuši 
viernici jednuko kao i sveće- 
nici 

Stoga. s pouzdanjem u 
Onoga koji nam je obećuo 
svoju prisutnost tamo gdje se 
barem dvojica sastanu u Nje- 
govo Ime, potpisujem ovaj 
prvi broj ..Rudosne vijesti“. 


Urednik: 
VA TO ITI LI PRTeNTU 








MUČENIK BOŠKOVIĆ 


Obitelj Bošković se je proslavila 


sa više svojih izdanaka, a ne samo 


sa jednim, Ruđerom. 

Bilo je u obitelji Boškovića i 
drugih velikih ljudi. Mi želimo 
upoznati Nikolu Boškovića. 

Nikola je bio nećak sofijskog 
nadbiskupa Marka  Andrijašića. 
Ovaj crkveni poglavar je poslao 
nećaka Nikolu na studij u Rim. 
Bilo je to 12. svibnja 1723. go- 
dine. Dječak Nikola je trebao, 
nakon priprave za svećenika, po- 
stati pomoćnik svom stricu, spo- 
menutom bugarskom nadbiskupu. 
«On je mladić izvrsna karaktera i 
najboljeg vladanja"', — tako je stric 
preporučio kardinalima svog ne- 
ćaka Nikolu u želji da ga prime za 


studenta bogoslovije u papinskom 
kolegiju o kojem se brinula Kon- 
gregacija za Sirenje Vjere. 


Što je bilo s tim izvrsnim mla- 
dićem, i zašto smo ga oslovili rječ- 
ju ,mučenik"“ Bošković, kako to 
ova slika pokazuje? 

Već sam tražio odgovor na ovo 
pitanje u nekim obiteljima Boško- 
vić — a tih je mnogo — ali mi nisu 
znali odgovoriti. Zna li, možda, 
tkogod od čitalaca, nešto o nje- 
mu? U svakom slučaju o Nikoli 
Boškoviću će biti riječi na ovom 
istom mjestu u slijedećem broju 
ovog časopisa. 


Zvonimir Baotić 


NAŠE 
VIJESTI 


Dana 29. veljače 
1972. Misijsko Vijeće 
Biskupske Konferenci- 
je Jugoslavije održat 
će svoje prvo redovno 
zasjedanje u dvorani 
Misijske Centrale u Sa- 
rajevu.  Delegatima 
svih naših biskupija i 
nadbiskupija, koji će 
ovih dana stići u Sara- 
jevo, upućujemo naj- 
srdačniju  dobrodoš- 
licu. 

Svima vjernicima 
preporučujemo u mo 





PAPINSKO DRUŠTVO SV. DJETINJSTVA IMA ZA CILJ GAJITI 
LJUBAV ZA MISIJE KOD DJECE, TE NJIHOVIM DOPRINOSOM 
GRADITI OBDANIŠTA I ŠKOLE U MISIJAMA. 





litve njihov rad i zala- 
ganje za Misije. 


Početkom ožujka 
1972. dolazi nam u 
posjet gospodin  bis- 
kup Albert Onyembo. 
Ovaj duhovni poglavar 
predvodi ljubavlju 
Božjom vjernike bis- 
kupije Kindu u afrič- 
koj državi  Zaire-u 
(Kongo Kinshasa). Na- 
damo se da će naši 
vjernici dočekati s 
kršćanskom ljubavlju 
dragog gosta. U sa- 
mom Sarajevu će žup- 
nici najaviti vjernicima 
njegov dolazak u pravi 
Čas. 


Uredništvo ,,Ra- 
'dosne vijesti" poziva 
sve one koji. ljube 
Crkvu, da surađuju na 
upoznavanju Misija i 
na širenju misijske 
kulture. 





IZRAĐUJEMO ZA CRKVE: 


sve vrste oltarskih svijeća, 
2.3.4 516 kom. u 1 kg 


za svetu pričest i krštenje 
od 10 i 20 kom. u 1 kg. 


sve vrste svijeća sa svetim slikama 
žutovoštane svijeće od: 


100, 80, 40, 15 i 10 kom. u 1 kg. 
kao i sve vrste većih svijeća 


od vašeg voska i ugaraka od svijeća 
prerađujemo svijeće po vašoj želji 


u našoj radnji možete dobiti: 
svijećnjake za oltar, dušice za vječno 
svjetlo kao i čaše i sl. 


svijećarna ,, Ratković" 
osnovana 1908 
Sarajevo, Titova 93 
telefon: 23-934 

